Compania Nationala de Administrare a Infrastructurii Rutiere S.A.


CONTRACT DE SERVICII
Servicii de actualizare hărti strategice de zgomot şi planuri de acţiune pentru rețeaua de drumuri naționale și autostrăzi administrate de C.N.A.I.R. - S.A.
nr. _______________ data _______________

Preambul:
In temeiul Legii nr. 98/2016 privind achizitiile publice cu modificarile si completarile ulterioare, a H.G. nr. 395/2016 privind aprobarea Normelor metodologice de aplicare a prevederilor referitoare la atribuirea contractului de achizitie publica/acordului-cadru din Legea nr. 98/2016 privind achizitiile publice, cu modificarile si completarile ulterioare si a Raportului procedurii de atribuire a contractului de achizitie publica nr. ........................ s-a incheiat prezentul contract.

1.  Parti contractante

COMPANIA NATIONALA DE ADMINISTRARE A INFRASTRUCTURII RUTIERE S.A., cu sediul in Bd-ul Dinicu Golescu, nr. 38, sector 1, Bucuresti,  numar de ordine in Registrul Comertului J/40/552/2004, cod de inregistrare fiscala nr. RO16054368, avand cont bancar RO67RNCB0082008094080001, deschis la B.C.R. Sucursala Unirea, tel. 021.264.32.00, fax: 021.312.09.84, reprezentata prin ing. Cristian PISTOL, avand functia de Director General, in calitate de ACHIZITOR, pe de o parte

si 

...................................., cu sediul in ........................................, tel. ..........................., fax ........................., inregistrata la Registrul Comertului sub nr. .........................., cod unic de inregistrare ......................, cont bancar ..................................., deschis la ......................................., reprezentata prin ............................., avand functia de ................., in calitate de PRESTATOR, pe de alta parte.
            2.
  Definitii 

2.1. - In prezentul contract urmatorii termeni vor fi interpretati astfel:

a) Achizitor - parte contractanta, asa cum aceasta este numita in prezentul contract si in caietul de sarcini; 
b) act aditional - document ce modifica prezentul contract de servicii;
c) caiet de sarcini - document reprezentand anexa  a prezentului contract, intocmit de catre Achizitor, care cuprinde specificatiile tehnice, reprezentand cerinte, prescriptii, caracteristici de natura tehnica ce permit produselor sa fie descrise, in mod obiectiv, astfel incat sa corespunda necesitatii Achizitorului; 
d) caz fortuit - conform art. 1351 Cod Civil, un eveniment care nu poate fi prevazut si nici impiedicat de catre cel care ar fi fost chemat sa raspunda daca evenimentul nu s-ar fi produs;

e) conditii tehnice de calitate - prescriptiile tehnice precum si alte conditii prevazute in Caietul de sarcini si in propunerea tehnica;
f) contract - contractul cu titlu oneros, asimilat potrivit legii, actului administrativ, reprezentand acordul de vointa al celor doua parti, incheiat in scris, intre “Achizitor” si “Prestator”;
g) dobanda penalizatoare - dobanda legala penalizatoare pentru plata cu intarziere a obligatiilor banesti si se stabileste la nivelul ratei de referinta a dobanzii de politica monetara comunicata de BNR plus 8 puncte procentuale, aceasta va fi calculata pentru sumele datorate; 

h) documentatie de atribuire - documentul achiziţiei care cuprinde cerinţele, criteriile, regulile şi alte informaţii necesare pentru a asigura operatorilor economici o informare completă, corectă şi explicită cu privire la cerinţe sau elemente ale achiziţiei, obiectul contractului şi modul de desfăşurare a procedurii de atribuire, inclusiv specificaţiile tehnice ori documentul descriptiv, condiţiile contractuale propuse, formatele de prezentare a documentelor de către candidaţi/ofertanţi, informaţiile privind obligaţiile generale aplicabile; 
i) durata contractului - intervalul de timp in care prezentul contract opereaza valabil intre parti, de la data semnarii acestuia si pana la epuizarea conventionala sau legala a oricarui efect pe care il produce;

j) termenul/durata de prestare al serviciilor - intervalul de timp in care Prestatorul presteaza serviciile  pe care le presupune indeplinirea contractului, astfel cum acestea sunt prevazute in caietul de sarcini si in contract, inclusiv operatiunile preliminare si finale previzibile si imprevizibile, cu exceptia cazurilor de forta majora, incepand cu data intrarii in vigoare a contractului;

k) forta majora - conform art. 1351 Cod Civil, un eveniment extern, imprevizibil, absolut invincibil si inevitabil, mai presus de controlul partilor, care nu se datoreaza greselii sau vinei acestora, care nu putea fi prevazut la momentul incheierii contractului si care face imposibila executarea si, respectiv, indeplinirea contractului. Sunt considerate asemenea evenimente: razboaie, revolutii, incendii, inundatii sau orice alte catastrofe naturale, restrictii aparute ca urmare a unei carantine, embargou, enumerarea nefiind exhaustiva ci enuntiativa. Nu este considerat forta majora un eveniment asemenea celor de mai sus care, fara a crea o imposibilitate de executare, face extrem de costisitoare executarea obligatiilor uneia din parti;
l) oferta - actul juridic prin care Prestatorul isi manifesta vointa de a se angaja din punct de vedere juridic in prezentul contract de achizitie publica. Oferta cuprinde propunerea tehnica si propunerea financiara, precum si alte documente stabilite prin documentatia de atribuire (dupa caz);
m) penalitati - despagubirea stabilita in contractul de servicii ca fiind platibila de catre una din partile contractante catre cealalta parte in caz de neindeplinire a obligatiilor din contractul de servicii sau de indeplinire cu intarziere fata de termenele limita, astfel cum au fost stabilite de parti;

n) personalul - inseamna persoanele angajate de Prestator sau de oricare dintre subcontractanti si responsabile cu prestarea serviciilor sau orice lucru legat de acestea;

o) Prestator - parte contractanta, asa cum este denumita in prezentul contract, care presteaza serviciile care fac obiectul prezentului contract; 

p) pretul contractului - pretul platibil Prestatorului de catre Achizitor, in baza contractului pentru indeplinirea integrala si corespunzatoare a tuturor obligatiilor asumate prin contract;

q) propunerea financiara - document al ofertei prin care se furnizeaza informatiile cerute prin documentatia de atribuire cu privire la pret, tarif, alte conditii financiare si comerciale;

r) propunerea tehnica - document al ofertei, elaborat pe baza cerintelor din caietul de sarcini, stabilite de achizitor;

s) rezilierea contractului - se intelege desfiintarea pe viitor a contractului de servicii, pentru neexecutarea culpabila a obligatiilor asumate de catre una dintre partile contractante, fara ca aceasta sa aduca atingere prestatiilor succesive realizate anterior rezilierii;

t) servicii - activitati a caror prestare face obiectul contractului, astfel cum sunt prevazute in caietul de sarcini, respectiv: „Servicii de actualizare hărti strategice de zgomot şi planuri de acţiune pentru rețeaua de drumuri naționale și autostrăzi administrate de C.N.A.I.R. - S.A.”;
u) standarde - o specificatie tehnica adoptata ca standard international, standard European sau standard national de catre un organism de standardizare recunoscut, pentru aplicare repetata sau continua, prescriptiile tehnice precum si alte conditii prevazute in Caietul de sarcini si in propunerea tehnica;
v) subcontractant - orice operator economic care nu este parte a unui contract de achizitie publica si care indeplineste activitati care fac parte din obiectul prezentului contract de achizitie publica, raspunzand in fata contractantului de organizarea si derularea tuturor etapelor necesare in acest scop; 
w) termene limită - termenele se calculeaza conform urmatoarelor reguli:


a) la calculul unui termen exprimat în zile, luni sau ani de la un anumit eveniment ori act sau acţiune, data la care se produce respectivul eveniment, act ori acţiune nu se ia în considerare;


b) cu aplicarea în mod corespunzător a dispoziţiilor lit. a) şi d), termenul exprimat în zile începe să curgă la începutul primei ore a primei zile a termenului şi se încheie la expirarea ultimei ore a ultimei zile a termenului;


c) cu aplicarea în mod corespunzător a dispoziţiilor lit. a) şi d), termenul exprimat în luni sau ani începe să curgă la începutul primei ore a primei zile a termenului şi se încheie la expirarea ultimei ore a zilei care reprezintă ziua din ultima lună sau an corespunzătoare zilei în care a început să curgă termenul; dacă, în cazul termenului exprimat în luni sau ani, în luna în care se încheie termenul nu există o zi corespunzătoare zilei în care a început să curgă termenul, termenul se încheie la expirarea ultimei ore a ultimei zile a lunii respective;


d) dacă ultima zi a unui termen exprimat în zile, luni sau ani este o zi de sărbătoare legală, duminică sau sâmbătă, termenul se încheie la expirarea ultimei ore a următoarei zile lucrătoare;


e) la calculul unui termen exprimat în zile lucrătoare se aplică în mod corespunzător dispoziţiile lit. a), b) şi d), cu deosebirea că zilele nelucrătoare din cadrul termenului nu se iau în considerare.

y) 
zi - zi calendaristica, cu exceptia cazului in care se prevede ca este zi lucratoare;
luna - luna calendaristica; an - 365 de zile;
z) Ordin Administrativ - orice instrucţiune, comandă, modificare sau dispoziţie emise către Prestator privind prestarea serviciilor din cadrul contractului sau pentru a clarifica, completa, modifica şi/sau lamuri termenii şi condiţiile contractului.

3. Interpretare

3.1. - In prezentul contract, cu exceptia unei prevederi contrare, cuvintele la forma singular vor include forma de plural si viceversa, acolo unde acest lucru este permis de context.

3.2. - Termenul "zi" ori "zile" sau orice referire la zile reprezinta zile calendaristice daca nu se specifica in mod diferit.


4. Obiectul contractului 
4.1. – (1) Prestatorul se obliga sa presteze servicii pentru actualizarea hartiilor strategice de zgomot si a planurilor de actiune pentru reteaua de drumuri nationale si autostrazi ale C.N.A.I.R. S.A., in perioada convenita si in conformitate cu prevederile Caietului de sarcini si cu obligatiile asumate prin prezentul contract, dupa cum urmeaza: 
A. Actualizarea bazei de date geospaţială;
B. Realizarea, refacerea şi revizuirea hărţilor strategice de zgomot;
C. Realizarea, reevaluarea şi revizuirea planurilor de acţiune pentru sectoarele de drum care cad sub incidenţa Legii 121/2019 privind evaluarea și gestionarea zgomotului ambiant, aflate în administrarea C.N.A.I.R. S.A.
5. Pretul contractului 
5.1. – (1) Pretul convenit pentru prestarea serviciilor platibil Prestatorului de catre Achizitor, este de ............... lei, la care se adauga T.V.A. conform legislatiei in vigoare si este compus din:
-  Pentru serviciile de actualizare bază de date şi realizarea, refacerea si revizuirea hărţilor strategice de zgomot aferente celor 295 de sectoare, pretul unitar pe un sector este de ............. lei fara TVA. 

– Pentru serviciile de realizare, reevaluare si revizuirea planurilor de actiune aferente celor 295 de sectoare, pretul unitar pe un sector este de ............. lei fara TVA. 
- Pentru Materiale publicitare necesare informarilor si dezbaterilor publice (afişe, flyere, printare hărţi şi planuri de actiune etc.) pretul este de ............. lei fara TVA.  

(2) Pretul unitar este ferm si acopera toate costurile pentru toate obligatiile, cerintele, riscurile si responsabilitatile stabilite sau implicite ce decurg din contractul de servicii, pentru realizarea tututor activitatilor din Caietului de sarcini. Prestatorul nu va solicita, ulterior, niciun alt cost suplimentar fata de pretul unitar ofertat pentru indeplinirea obligatiilor contractuale asumate.

5.2. – Pretul Contractului este ferm si nu va fi ajustat/actualizat/indexat pe toată Durata Contractului.

5.3. - Achizitorul se obliga sa plateasca Prestatorului pretul convenit in prezentul contract pentru serviciile prestate, in conformitate cu prevederile art. 6 din prezentul contract.
6. Modalitati de plata si recuperarea creantelor de la Prestator

6.1. - (1) Achizitorul are obligaţia de a efectua plata către Prestator în termen de 45 de zile de la data confirmarii primirii facturii la sediul Achizitorului, daca serviciile au fost deja receptionate sau in termen de 45 de zile de la data receptionarii serviciilor, daca factura a fost emisa anterior receptiei. Termenul contractual de plata este prevazut la 45 de zile avand in vedere sursa de finantare a acestui contract, accesul la fondurile necesare efectuarii platilor, precum si complexitatea documentelor necesar a fi verificate si aprobate inainte de realizarea platilor. 
(2) In conformitate cu prevederile legale privind e-Factura, Prestatorul are obligatia de a emite facturi electronice pe care sa le transmita prin sistemul national privind factura electronica RO e-Factura. In conformitate cu prevederile legale in vigoare, exemplarul original al facturii electronice se considera fisierul de tip XML, insotit de sigiliul electronic al Ministerului Finantelor.

(3) Orice factura trimisa fizic sau la adresa de e-mail registraturacnair@andnet.ro, care nu va avea atasat indexul incarcarii in sistemul RO e-Factura se va restitui Prestatorului.

(4) Dupa inregistrarea facturilor in sistemul national RO e-Factura, Prestatorul va transmite Achizitorului, in termen de maxim 2 zile lucratoare, indexul de incarcare a facturii in sistemul RO e-Factura, pentru a putea fi identificate si descarcate din Spatiul Privat Virtual (SPV). 

Netransmiterea indexului de incarcare catre Achizitor, in termenul mentionat, face ca termenul de plata mentionat la alin. (1) in cuprinsul prezentului articol, sa nu curga pana la data transmiterii oficiale a indexului de incarcare, conform alin. (5). 

Termenul de plata, mentionat la alin. (1), va curge de la primirea de catre Achizitor a indexului de incarcare, potrivit prezentului alineat.

(5) Indexul de incarcare in Sistemul RO e-factura al facturii emise se comunica Achizitorului prin urmatoarele metode: posta cu confirmare de primire sau prin delegat direct la sediul Achizitorului sau in format electronic la adresa de e-mail: registraturacnair@andnet.ro. In caz de divergente, dovada comunicarii indexul de incarcare in Sistemul RO e-Factura al facturii emise catre Achizitor o constituie, dupa caz, mandatul postal sau stampila aplicata de Registratura Achizitorului pe document sau dovada electronica de primire.

(6) Factura va cuprinde toate elementele impuse de prevederile legale (art. 319 alin. (20) din Codul Fiscal, art. 74 din Legea nr. 31/1990, art. 4 alin. (2) din O.U.G. nr. 120/2021 cu completarile si modificarile ulterioare), precum si elementele de identificare: numarul de inregistrare, data emiterii, numarul si data contractului, data scadenta, perioada in care au fost prestate serviciile, denumirea proiectului, denumirea subunitatii (dupa caz), precum si alte informatii specifice contractului.
(7) Plata serviciilor se realizeaza pe baza predarii livrabilelor de catre Prestator, esalonat, in urma analizarii acestora si ulterior finalizarii serviciilor pentru aceste activitati, dupa cum urmeaza: 
I. Plata pentru actualizare baza de date si realizare, refacere si revizuire harti strategice de zgomot se va realiza după cum urmează: 
I.1. Plata pentru Sectoarele avand nr. crt. de la 1 la 50 din Anexa 2 la Caietul de sarcini
O plata in procent de 15% din valoarea „Actualizare bază de date şi realizarea, refacerea si revizuirea hărţilor strategice de zgomot” din Formularul de propunere financiara, dupa predarea de catre Prestator si aprobarea de catre Comisiile infiintate de Autoritatile pentru Protectia Mediului sau aprobarea Achizitorului prin Ordin Administrativ.

Nu se accepta la plata un numar mai mic de 50 de sectoare, ci se va efectua o singura plata pentru toate cele 50 de sectoare. 
I.2. Plata pentru Sectoarele avand nr. crt. de la 51 la 100 din Anexa 2 la Caietul de sarcini
O plata in procent de 15% din valoarea „Actualizare bază de date şi realizarea, refacerea si revizuirea hărţilor strategice de zgomot” din Formularul de propunere financiara, dupa predarea de catre Prestator si aprobarea de catre Comisiile infiintate de Autoritatile pentru Protectia Mediului sau aprobarea Achizitorului prin Ordin Administrativ.
Nu se accepta la plata un numar mai mic de 50 de sectoare, ci se va efectua o singura plata pentru toate cele 50 de sectoare. 

I.3. Plata pentru Sectoarele avand nr. crt. de la 101 la 150 din Anexa 2 la Caietul de sarcini
O plata in procent de 15% din valoarea „Actualizare bază de date şi realizarea, refacerea si revizuirea hărţilor strategice de zgomot” din Formularul de propunere financiara, dupa predarea de catre Prestator si aprobarea de catre Comisiile infiintate de Autoritatile pentru Protectia Mediului sau aprobarea Achizitorului prin Ordin Administrativ.

Nu se accepta la plata un numar mai mic de 50 de sectoare, ci se va efectua o singura plata pentru toate cele 50 de sectoare.
I.4. Plata pentru Sectoarele avand nr. crt. de la 151 la 200 din Anexa 2 la Caietul de sarcini
O plata in procent de 15% din valoarea „Actualizare bază de date şi realizarea, refacerea si revizuirea hărţilor strategice de zgomot” din Formularul de propunere financiara, dupa predarea de catre Prestator si aprobarea de catre Comisiile infiintate de Autoritatile pentru Protectia Mediului sau aprobarea Achizitorului prin Ordin Administrativ.

Nu se accepta la plata un numar mai mic de 50 de sectoare, ci se va efectua o singura plata pentru toate cele 50 de sectoare.
I.5. Plata pentru Sectoarele avand nr. crt. de la 201 la 250 din Anexa 2 la Caietul de sarcini
O plata in procent de 15% din valoarea „Actualizare bază de date şi realizarea, refacerea si revizuirea hărţilor strategice de zgomot” din Formularul de propunere financiara, dupa predarea de catre Prestator si aprobarea de catre Comisiile infiintate de Autoritatile pentru Protectia Mediului sau aprobarea Achizitorului prin Ordin Administrativ.

Nu se accepta la plata un numar mai mic de 50 de sectoare, ci se va efectua o singura plata pentru toate cele 50 de sectoare.
I.6. Plata pentru Sectoarele avand nr. crt. de la 251 la 295 din Anexa 2 la Caietul de sarcini
O plata in procent de 25% din valoarea „Actualizare bază de date şi realizarea, refacerea si revizuirea hărţilor strategice de zgomot” din Formularul de propunere financiara, numai dupa predarea de catre Prestator si aprobarea de catre Comisiile infiintate de Autoritatile pentru Protectia Mediului sau aprobarea Achizitorului prin Ordin Administrativ. Nu se accepta la plata un numar mai mic de 50 de sectoare, ci se va efectua o singura plata pentru toate cele 50 de sectoare.

Aceasta ultima plata se va efectua numai dupa aprobarea prin Ordin de Ministru al Transporturilor şi Infrastucturii a tuturor celor 295 de harti de zgomot. 
Nu se accepta la plata combinarea unor sectoare aferente unor puncte distincte de mai sus, astfel incat sa se realizeze numarul de 50 sectoare, ci se accepta la plata numai cele 50 de sectoare realizate aferente fiecarui punct in parte: I.1, I.2, I.3, I.4, I.5, si I.6.  

Prestatorul are obligatia de a reface/revizui/completa/modifica documentatia, pe cheltuiala sa, fara costuri suplimentare pentru Achizitor, in conditiile in care Comisiile infiintate de autoritatile pentru Protectia Mediului si/sau Ministerul Transporturilor si Infrastructurii transmit comentarii/ modificari/ recomandari/ completari cu privire la hartile strategice de zgomot elaborate de Prestator.   

II. Realizarea, reevaluarea si revizuirea planurilor de actiune: o plata in procent de 100% din valoarea „Realizarea, reevaluarea si revizuire planuri de actiune” din Formularul de propunere financiara dupa predarea de catre Prestator a tuturor planurilor de actiune si aprobarea acestora de catre Comisiile infiintate de Autoritatile pentru Protectia Mediului. Plata se face numai dupa aprobarea prin Ordin de Ministru al Transporturilor şi Infrastucturii a tuturor 295 de Planuri de actiune.

III. Publicitate 
O plata in procent de 100% din valoarea „Materiale publicitare necesare informarilor si dezbaterilor publice (afişe, flyere, printare hărţi şi planuri de actiune etc.)” din Formularul de Propunere financiara dupa aprobarea prin Ordin Administraiv de catre Achizitor pentru executarea activitatii si numai dupa aprobarea prin Ordin de Ministru al Transporturilor şi Infrastucturii a tuturor celor 295 de Planuri de actiune.
(8) Plata se va efectua in lei. 


6.2. - Achizitorul nu va efectua, iar Prestatorul nu va solicita plati in avans.

6.3. - Prestatorul este raspunzator de corectitudinea si exactitatea datelor inscrise in facturi. 

6.4. - Prezentarea cu date eronate sau incomplete, fata de prevederile legii si ale contractului de achizitie, a facturilor spre decontare, face sa nu curga termenul de plata, daca Achizitorul sesizeaza Prestatorul despre neregulile constatate. Un nou termen de plata va curge de la confirmarea primirii de catre Achizitor conform art. 6.1 alin. (2) a noilor facturi prezentate de catre Prestator, completate cu date corecte, potrivit legii si contractului.

6.5. - In cazul in care Achizitorul calculeaza si factureaza Prestatorului penalitati pentru neindeplinirea obligatiilor ce ii revin prin prezentul contract, Prestatorul are obligatia de a achita factura de penalitati transmisa de Achizitor, in contul indicat de acesta, penalitati calculate prin aplicarea art. 13.1. din prezentul contract, in termen de 30 de zile de la emiterii acesteia de catre Achizitor. In cazul in care Prestatorul nu achita Achizitorului contravaloarea facturii de penalitati, Achizitorul va recupera contravaloarea facturii de penalitati din orice sume datorate de catre Prestator Achizitorului (daca acestea exista) si/sau va executa garantia de buna executie. In cazul in care aceasta nu este acoperitoare, Achizitorul se va adresa instantelor de judecata competente pentru recuperarea diferentei.

6.6. - (1) Prestatorul va restitui orice sume cuvenite Achizitorului şi care i-au fost plătite în plus, în 30 de zile de la primirea unei cereri în acest sens.

(2) Dacă Prestatorul nu va face plata în termenul limită de mai sus, Achizitorul va aplica dobanda penalizatoare pana la indeplinirea efectiva a obligatiei prevazuta la art. 6.6 alin. (1).

(3) Sumele care trebuie restituite Achizitorului pot fi deduse din sumele de orice natura datorate Prestatorului (cu exceptia dobanzilor si penalitatilor). In situatia nerestituirii sumelor de bani in perioada solicitata de catre Achizitor, Achizitorul este indreptatit sa treaca la executarea garantiei bancare de buna executie. 

7.  Durata contractului  
            7.1. - Durata contractului reprezintă intervalul de timp în care prezentul contract operează valabil între părti de la data semnarii contractului si până la epuizarea conventională sau legală a oricărui efect pe care îl produce.
7.2. - Durata prezentului contractului este de maxim 14 luni* de la data semnarii contractului si cuprinde intervalul de timp aferent prestarii serviciilor pe care le presupune indeplinirea activitatilor Etapei I si Etapei II. 
*Nota: Numarul de luni se va completa la semnarea contractului intrucat durata contractului depinde de factorul de evaluare, respectiv de termenul intermediar privind realizarea, refacerea si revizuirea hartilor strategice de zgomot. 
7.3. - Termenele de prestare a serviciilor sunt:
a) Etapa I – Realizare, refacere si revizuire hărţi strategice de zgomot – ... luni** de la data semnarii contractului;

b) Etapa II – Realizare, reevaluare si revizuirea planurilor de actiune - 6 luni de la data finalizarii Etapei I si aprobarea prin Ordin de Ministru al Transporturilor şi Infrastucturii a tuturor celor 295 de harti de zgomot.

**Nota: Numarul de luni se va completa la semnarea contractului, in functie de numarul de luni mentionat in oferta depusa de Prestator.

8. Aplicabilitate

8.1. - Prezentul contract intra in vigoare la data semnarii acestuia de catre ultima parte. In termen de 5 zile lucratoare de la data semnarii contractului de achizitie publica, Prestatorul va constitui Garantia de Buna Executie in cuantum de 10% din pretul contractului fara T.V.A. in conditiile prevazute la Articolul 15 din prezentul contract. 

(2) Termenul prevazut la alin. (1) poate fi prelungit, la solicitarea justificată a Prestatorului, fără a depăşi 15 zile de la data semnării contractului de servicii.

9.  Documentele contractului 
9.1. - Documentele contractului care fac parte integranta din acesta sunt:

a) Caietul de sarcini, (inclusiv clarificarile/modificarile/ si/sau masurile de remediere aduse pana la depunerea ofertelor - daca este cazul);

b) Oferta, respectiv Propunerea tehnică și Propunerea financiară, inclusiv clarificarile/modificarile si/sau masurile de remediere din perioada de evaluare (inclusiv toate anexele acesteia - daca este cazul);
c) Instrumentul de garantare, emis in conditiile legii, pentru constituirea garantiei de buna executie, conform prevederilor art. 15;

d) Angajamentul ferm de sustinere din partea unui tert (daca este cazul);
e) Acord de asociere (daca este cazul), autentificat;
f) Contractele incheiate de Prestator cu subcontractantii nominalizati in oferta (daca este cazul);

g) Alte documente transmise pe parcursul procesului de semnare a contractului;

h) Acte aditionale, daca partile vor semna astfel de documente, in timpul derularii contractului.

9.2. – (1) In cazul in care, pe parcursul indeplinirii contractului, se constata faptul ca anumite elemente ale propunerii tehnice sunt inferioare sau nu corespund cerintelor prevazute in caietul de sarcini, prevaleaza prevederile caietului de sarcini.
(2) In cazul oricarei contradictii intre documentele prezavute la art. 9.1, prevederile acestora vor fi aplicate in ordinea de precedenta stabilita conform succesiunii documentelor enumerate mai sus.
10.  Standarde


10.1. - Serviciile prestate de Prestator, in vederea indeplinirii obiectului prezentului contract, vor respecta standardele si prescriptiile tehnice in vigoare, prezentate de catre Prestator in propunerea sa tehnica si in conformitate cu cerintele Achizitorului prezentate in Caietul de sarcini, document al prezentului contract si cu legislatia romana in domeniul obiectului contractului.

11.  Obligatiile Prestatorului
11.1. - Prestatorul are obligatia de a presta serviciile prevazute in contract cu profesionalismul si promptitudinea cuvenite angajamentului asumat, conform cerintelor caietului de sarcini si cu obligatiile asumate prin prezentul contract, precum si cu respectarea legislatiei in vigoare in domeniu. Totodata, este pe deplin responsabil de siguranta tuturor operatiunilor efectuate si a metodelor de prestare utilizate, de functionarea sistemului si de calificarea personalului folosit pe toata perioada de valabilitate a contractului.
11.2. -  (1) In vederea indeplinirii obiectului prezentului contract, Prestatorul va desfasura urmatoarele activitati, conform prevederilor Caietului de sarcini, document al prezentului contract:

A. Actualizarea bazei de date geospaţială:
Baza de date geospaţială trebuie să conţină straturile tematice prevăzute în cadrul Legii 121/2019 (art.55, lit. d), cu modificările și completările ulterioare, necesare realizării hărţilor strategice de zgomot pentru traficul rutier utilizată în vederea modelării ulterioare cu ajutorul unui software de cartare (modelare) a zgomotului ce folosește metoda de evaluare a zgomotului CNOSSOS-EU.

Prin metoda de evaluare a zgomotului CNOSSOS-EU se înțelege metoda de evaluare a zgomotului care a fost adoptată de Comisia Europeană prin Directiva (UE) 2015/996 și modificată prin Directiva Delegată (UE) 2021/1226 a Comisiei. Seturile de date aferente hărţilor strategice de zgomot vor respecta prevederile art. 7 alin. 1 din O.G. 4/2010, republicată, privind instituirea Infrastructurii Naţionale pentru Informaţii Spațiale din România.

Seturile de date geospaţiale actualizate vor fi colectate de la instituțiile responsabile cu întreținerea acestora conform O.G. 4/2010, prin sprijinul direct al C.N.A.I.R. S.A. în ceea ce privește colaborarea interinstituțională. Prestatorul se va asigura că datele colectate vor corespunde cerințelor de calitate necesare în cadrul software-lui de cartare a zgomotului. În sensul utilizării datelor geospaţiale doar în scopul prezentului Caiet de Sarcini, Prestatorul va semna un Acord de confidenţialitate.

B. Realizarea, refacerea şi revizuirea hărţilor strategice de zgomot cuprinde:
a) realizarea hărților strategice de zgomot pentru fiecare sector de drum naţional/autostradă din ANEXA Nr. 1 la Ordinul nr. 1.928/1.544/2022 şi care trebuie să conţină toate straturile tematice utilizate la realizarea acestora. Hărţile vor fi prezentate pe suport electronic în format de date spaţiale, astfel încât acestea să respecte prevederile Deciziei de punere în aplicare (UE) 2021/1967 a Comisiei din 11 noiembrie 2021 de instituire a unui depozit de date obligatoriu și a unui mecanism obligatoriu de schimb de informații digitale în conformitate cu Directiva 2002/49/CE a Parlamentului European și a Consiliului (vezi în acest sens informațiile de la linkul de la paragraful 2.3 referitoare la Strategic Noise Maps (DF4_8) – Noise Contours).

b) elaborarea unui raport care să prevadă datele de intrare utilizate în procesul de cartare a zgomotului în vederea realizării hărţilor strategice de zgomot precum şi calitatea, acurateţea, modul de utilizare şi sursa acestora, în format electronic .doc;

c) elaborarea unui raport care să conţină toate datele obţinute în urma realizării fiecărei hărţi strategice de zgomot, pe suport electronic în format .doc;

d) elaborarea unui raport care să conțină o prezentare a evaluării rezultatelor obţinute prin cartarea de zgomot pentru fiecare hartă strategică de zgomot în parte pe suport electronic în format .doc.

Rapoartele prevăzute la lit. b) — d) trebuie să conțină informaţiile aferente strict scopului fiecărui raport în parte şi să nu conţină informații duplicate, pentru a putea fi utilizate de autoritatea publică centrală pentru protecţia mediului la realizarea raportărilor către Comisia Europeană.

Refacerea hărţilor strategice de zgomot pentru reţeaua rutieră din administrarea C.N.A.I.R. S.A. se va efectua cu ajutorul unui software de cartare (modelare) a zgomotului care folosește metoda de evaluare a zgomotului CNOSSOS-EU, conformă cu Directiva (UE) 2015/996 și cu Directiva Delegată (UE) 2021/1226.

C. Realizarea, reevaluarea şi revizuirea planurilor de acţiune pentru sectoarele de drum care cad sub incidenţa Legii 121/2019 privind evaluarea și gestionarea zgomotului ambiant, aflate în administrarea C.N.A.I.R. S.A.:
· Reevaluarea planurilor de acţiune presupune evaluarea planurilor precedente ţinând seama de rezultatele hărţilor strategice de zgomot refăcute. Planurile de acțiune precedente sunt cele aprobate prin Ordinul nr. 443/2022 privind aprobarea Planurilor de acţiune pentru reducerea zgomotului generat de traficul rutier aferente drumurilor principale din administrarea Companiei Naţionale de Administrare a Infrastructurii Rutiere - S.A.

· Reevaluarea planurilor de acţiune va avea în vedere identificarea unor modificări importante care afectează situaţia din hărţile precedente privind nivelul zgomotului.

· Realizarea și revizuirea planurilor de acţiune se efectuează ca urmare a reevaluării planurilor precedente, în situaţia în care se includ în planul de acţiune reevaluat noi măsuri de reducere şi/sau gestionare a zgomotului, ţinându-se seama de hărţile strategice de zgomot refăcute şi revizuite, sau dacă măsurile de reducere şi/sau gestionare a zgomotului din planurile de acţiune precedente nu au produs efectele scontate după implementarea acestora. 

· Planurile de acțiune se realizează în baza hărţilor strategice de zgomot şi sunt elaborate potrivit prevederilor Legii nr.121/2019 cu modificările şi completările ulterioare şi trebuie să conțină măsuri de reducere şi/sau gestionare a zgomotului, cu precizarea termenelor de implementare, inclusiv în cazul zonelor liniştite, autoriţăţile responsabile cu implementarea acestora, precum şi aplicarea metodelor de evaluare a efectelor dăunatoare în baza aplicării relaţiilor doză-efect prevăzute în Anexa nr. 3, utilizând în acest sens intervale de valori de l dB. Acestea se predau autorităților de mediu pe suport electronic în format .doc, în vederea evaluării de către comisiile constituite conform prevederilor art.91 alin (2) Legea nr.121/2019 cu modificările şi completările ulterioare.

· Planurile de acţiune se transmit (de către Prestator în colaborare cu Achizitorul) autorităţilor de mediu atât pe format hârtie cât şi pe suport electronic în format .doc, după aprobarea acestora, conform prevederilor legale, după evaluarea de către comisiile constituite în acest sens ale autorităţii pentru protectia mediului şi după aprobarea hărţilor strategice de zgomot prin ordin al conducătorului autorităţii publice centrale pentru transporturi. 

· De asemenea, aceste planuri de acțiune se transmit către autoritățile pentru protecția mediului și în format de set de date spațiale pentru îndeplinirea cerințelor din Decizia de punere în aplicare (UE) 2021/1967 a Comisiei din 11 noiembrie 2021 de instituire a unui depozit de date obligatoriu și a unui mecanism obligatoriu de schimb de informații digitale în conformitate cu Directiva 2002/49/CE a Parlamentului European și a Consiliului (vezi în acest sens informațiile de la linkul de la paragraful 2.3 referitoare la Coverage Areas (DF7_10) și Quiet Areas (DF7_10)).
· Prestatorul, dacă este cazul, la solicitarea autorităţilor de mediu, va parcurge procedura de obţinere a avizului de mediu pentru planurile de acţiune, în conformitate cu H.G. nr. 1076/2004 privind stabilirea procedurii de realizare a evaluării de mediu pentru planuri și programe.

· Se va asigura informarea cetăţenilor şi a publicului interesat cu date privind expunerea populaţiei la zgomotul estimat în urma revizuirii hărţilor strategice de zgomot, pentru traficul rutier înregistrat pe tronsoanele de drumuri mentionate în ANEXA Nr. 1 la Ordinul nr. 1.928/1.544/2022.

· Se va asigura efectuarea consultării publice cu privire la conţinutul Planului de acţiune încă din etapa de elaborare a acestuia.

· Se va asigura informarea publicului cu privire la Planul de acţiune (varianta finală, după parcurgerea etapei de consultare a publicului) și la realizarea evaluării de mediu (dacă este solicitată de autoritățile pentru protecția mediului). 

(2) Prestatorul va livra Achizitorului datele de intrare utilizate la refacerea hărţilor strategice de zgomot într-o manieră ordonată şi centralizată pentru fiecare sector de drum din cele ce fac obiectul Caietului de Sarcini, în formatul de date utilizat.

(3) Datele de intrare utilizate vor fi minim cele prevăzute legislaţia în vigoare, iar Prestatorul va fi răspunzător pentru verificarea veridicităţii acestora şi va depune toate eforturile pentru ca bazele de date de intrare să îndeplinească criteriile de conformitate raportat la legislaţia în vigoare privind evaluarea zgomotului rutier şi pentru rularea fidelă în softul de cartare utilizat.

(4) Bazele de date vor fi colectate de la autorităţiile responsabile cu deţinerea şi actualizarea acestora conform Ordonanţei Guvernului nr. 4/2010, republicată, cu sprijinul Achizitorului.

11.3. – (1) Prestatorul va realiza câte o hartă de bază în format GIS (Geographical Information System), pentru fiecare zonă adiacentă sectoarelor de drum naţional şi autostrăzilor prevăzute în ANEXA Nr. 1 la Ordinul nr. 1.928/1.544/2022, în format de set de date spaţiale.
(2) Hărtile strategice de zgomot se realizează pentru fiecare din sectoarele de drum specificate în ANEXA Nr. 1 la Ordinul nr. 1.928/1.544/2022, atât în sistem de coordonate STEREO 70 cât şi în sistem de coordonate EPSG:3035 - ETRS89-extended / LAEA Europe, la o scară de 1:10000.

(3) Toate hărţile strategice de zgomot, hărţile de contur, hărţile de conflict şi hărţile de diferenţă realizate în cadrul acestui proiect, se livrează către Achizitor conform condiţiilor stabilite în prezentul caiet de sarcini şi prevederilor legale în vigoare, în format de set de date spaţiale astfel încât acesta să respecte prevederile art. 7 alin. (1) din Ordonanţa Guvernului nr. 4/2010 privind instituirea Infrastructurii naţionale pentru informaţii spaţiale în România, republicată, și Decizia de punere în aplicare (UE) 2021/1967, iar toate datele de intrare (toată baza de date GIS) utilizate la realizarea hărţilor se relaţionează utilizând în acest scop instrumentele specifice GIS.

(4) Baza de date în format GIS cu straturile tematice GIS utilizate ca date de intrare pentru realizarea hărților strategice de zgomot se predă către Achizitor.

(5) Modelul 3D GIS utilizat în software de cartare zgomot în scopul realizării hărților de zgomot se predă către Achizitor.

(6) Toată baza de date în format GIS care include atât datele de intrare spațile GIS și modelul 3D GIS, utilizate la realizarea hărților de zgomot cât şi toate tipurile de hărţi de zgomot, rămân proprietatea Achizitorului, Prestatorul neavând dreptul să le utilizeze fără acceptul expres al Achizitorului decât în scopul realizării prezentului proiect.
11.4. – (1) Prestatorul va realiza hărţi de conflict ţinând seama de valorile limită, conform cerinţelor legale pentru fiecare dintre sectoarele de drum ce fac obiectul Caietului de Sarcini.
(2) Prestatorul va realiza un studiu comparativ cu privire la măsurile care se pot aplica în vederea reducerii zgomotului provenit de la traficul rutier de pe sectoarele ce fac obiectul Caietului de Sarcini, ţinând seama de hărţile de conflict:

a) aplicarea exclusivă a măsurii de amplasare a unor panouri reflectante (sau fonoabsorbante în funcţie de specificul zonei), care să cuprindă caracteristici tehnice ale acestor panouri, eficienţa acestora (în sensul diminuării nivelului de zgomot precum şi creșterea numărului de locuitori – populația – care beneficiază de reducerea respectivă a nivelului de zgomot;

b) aplicarea atât a soluției de montare a barierelor fonice cât și a măsurii de izolare fonică a unor clădiri evidenţiate prin hărţile de conflict, care să cuprindă caracteristici tehnice ale materialelor utilizate la izolarea faţadelor, ferestrelor şi acoperişurilor, eficienţa acestora din punct de vedere al reducerii nivelului de zgomot din interior cauzat de zgomotul exterior de la faţada cea mai expusă la zgomot conform hărţilor de conflict, precum şi a numărului de locuitori (populaţia) care beneficiază de reducerea respectivă a zgomotului interior;

c) aplicarea altor măsuri singulare sau combinate de reducere a zgomotului, precizându-se caracteristicile tehnice ale acestor măsuri, eficienţa acestora din punct de vedere al reducerii nivelului de zgomot precum şi a numărului de locuitori (populaţia) care benefíciază de reducerea respectivă a zgomotului, specifícaţii tehnice detaliate;

d) Prestatorul va aplica relațiile doză-efect dezvoltate la nivelui UE în scopul determinarii disconfortului pe timp de zi, a deranjului pe timp de noapte şi a probabilității apariției bolii ischemice precum şi evaluarea efectelor dăunătoare conform Anexei nr.3 din Legea nr.121/2019 cu modificările și completările ulterioare.

(3) Pentru toate cazurile prezentate mai sus se vor elabora hărți de diferență în scopul demonstrării eficienței acestor măsuri în sensul reducerii nivelului de zgomot (inclusiv din perspectiva utilizării relațiilor doză-efect) precum și a numărului de locuitori (populația) care beneficiază de reducerea respectivă a zgomotului și o analiză cost-beneficiu aferentă implementării respectivelor măsuri.

(4) Prestatorul va elabora Planul de acţiune pentru fiecare sector de drum naţional şi autostradă, prevăzut în ANEXA Nr. 1 la Ordinul nr. 1.928/1.544/2022, ţinându-se seama de rezultatele cartării strategice de zgomot realizate la elaborarea hărţilor strategice de zgomot şi a hărţilor de conflict şi de diferență pentru fiecare sector ce face obiectul prezentului Caiet de Sarcini, precum şi de rezultatele consultării publice organizate la elaborarea Planului de acţiune.
11.5. – (1) Prestatorul este responsabil pentru:
a) asistenţa tehnică şi logistica necesară informării publice;

b) asistenţa tehnică şi logistica privind susţinerea hărţilor strategice de zgomot şi a hărţilor de contur la predarea acestora către autorităţile pentru protecţia mediului;

c) materiale publicitare necesare informării publice.

(2) Prestatorul va inventaria propunerile publicului, pe care le va analiza împreună cu Achizitorul.

(3) Rezultatele analizei vor fi utilizate pentru completarea/îmbunătăţirea variantei finale a proiectului de plan de acţiune și aduse la cunoştinţă publicului interesat.

(4) Prestatorul va elabora un rezumat al observaţiilor şi propunerilor făcute de public privind planul de acţiune, precum şi a modului în care s-a ţinut seama de acestea. Consemnarea trebuie să includă şi calendarul consultărilor.

11.6. – (1) Prestatorul va asigura:

a) asistenţa tehnică şi logistica necesare dezbaterilor publice;

b) asistenţa tehnică şi logistica privind susţinerea hărților de zgomot şi a planurilor de acţiune la predarea acestora către autoritătile pentru protecţia mediului;

c) materiale publicitare necesare dezbaterilor publice (afişe, flyere, printare hărţi şi planuri de actiune etc).

(2) Prestatorul va asigura asistenţa tehnică Achizitorului, în cazul solicitării autorităţilor pentru protecţia mediului, la susţinerea tuturor tipurilor de hărţi elaborate în cadrul acestui proiect precum şi a planurilor de acţiune pe parcursul întregului proiect.

(3) Baza de date în format GIS cu straturile tematice GIS utilizate ca date de intrare pentru realizarea hărților de zgomot în cadrul planului de acțiune se predă către Achizitor. 

(4) Toată baza de date în format GIS care include atât datele de intrare spațiale GIS utilizate la realizarea hărțlor de zgomot realizate în etapa de elaborare a planului de acțiune, rămân proprietatea Achizitorului, Prestatorul neavând dreptul să le utilizeze fără acceptul expres al Achizitorului decât în scopul realizării prezentului proiect.

(5) Prestatorul va răspunde la orice solicitare a Achizitorului şi/sau a autorităţilor pentru protecţia mediului, privind furnizarea de informaţii suplimentare cu privire la modul de elaborare a hărţilor de zgomot şi a planurilor de acţiune, pe toată durata contractului, până la aprobarea autorităţii publice centrale pentru transporturi a hărţilor şi planurilor de acţiune, precum şi asumarea schimbărilor legislative în timpul derulării contractului. 
11.7. -    Prestatorul are următoarele obligații:

a) Asigurarea planificării resurselor pentru derularea contractului și îndeplinirea prevederilor Caietului de Sarcini;

b) Îndeplinirea obligațiilor sale, cu respectarea celor mai bune practici în domeniu, a prevederilor contractuale și legale relevante, precum și cu deplina întelegere a complexității legate de derularea cu succes a contractului, prin realizarea obiectivelor stabilite, a activităților și rezultatelor la parametrii calitativi solicitați;
c) Asigurarea valabilității tuturor autorizațiilor și certificatelor necesare pentru prestarea serviciilor;

d) Prezentarea rezultatelor în formatele ce respectă cerințele Achizitorului;

e) Colaborarea cu personalul Achizitorului alocat pentru serviciile desfăşurate;

f) Asigurarea personalului calificat corespunzător pentru a duce la bun sfârşit sarcinile cerute în documentaţia de atribuire. Prestatorul va desemna un responsabil care va fi persoana de contact a Achizitorului; 

g) Asigurarea valabilității tuturor autorizațiilor și certificatelor (atât pentru organizația sa, cât și pentru personalul/echipamentul propus pentru realizarea serviciilor), care sunt necesare (conform legislației în vigoare) pentru prestarea serviciilor.

11.8. - (1) Prestatorul are obligatia de a garanta personalului implicat in derularea contractului plata salariului de baza minim brut pe tara garantat in plata si a salariilor minime stabilite prin Contractul Colectiv de Munca, dupa caz. 

(2) Aceeasi obligatie prevazuta la alin. (1) este aplicabila si subcontractantilor Prestatorului.

(3) Incalcarea de catre Prestator sau de catre Subcontractantii acestuia a obligatiei prevazute la alin. (1) se sanctioneaza cu excluderea acestuia/acestora de la participarea la procedurile de achizitiei publica, pe o perioada de 2 ani, sau, dupa caz, 1 an de la reintrarea in legalitate, confirmata de catre Inspectoratul Teritorial de Munca competent, printr-un Raport adus la cunostinta publica.

11.9. - In vederea indeplinirii obiectului contractului, Prestatorul este responsabil pentru asigurarea personalului calificat si a resurselor materiale necesare. 

11.10. - Prestatorul are obligatia de a respecta prevederile Caietului de sarcini, document al prezentului contract.

11.11. - Prestatorul se obliga sa despagubeasca Achizitorul impotriva oricaror:



i) reclamatii si actiuni in justitie, ce rezulta din incalcarea unor drepturi de proprietate intelectuala (brevete, nume, marci inregistrate, etc.) legate de echipamentele, materialele, instalatiile sau utilajele folosite pentru sau in legatura cu serviciile achizitionate; 

   ii) daune-interese, costuri, taxe si cheltuieli de orice natura, aferente, cu exceptia situatiei in care o astfel de incalcare rezulta din respectarea caietului de sarcini intocmit de catre Achizitor.

           12.  Obligatiile Achizitorului

12.1. - Achizitorul se obliga sa plateasca Prestatorului pretul prevazut la art. 5.1., conform prevederilor art. 6.1. (1) din prezentul contract, in conditiile indeplinirii de catre Prestator a obligatiilor asumate prin prezentul contract.


12.2. - Achizitorul se obliga sa puna la dispozitia Prestatorului toate documentele necesare pentru indeplinirea in bune conditii a contractului, in masura in care le detine si in masura in care acestea sunt relevante pentru indeplinirea obiectului contractului.


12.3. - Achizitorul se obliga sa puna la dispozitia Prestatorului orice facilitati si/sau informatii pe care acesta le-a solicitat in propunerea tehnica si pe care le considera necesare indeplinirii contractului, in masura in care Achizitorul le detine si in masura in care acestea sunt relevante pentru indeplinirea obiectului contractului.

12.4. - Achizitorul este responsabil pentru:
a) Punerea la dispoziţia Prestatorului a tuturor informaţiilor și datelor disponibile pentru obţinerea rezultatelor aşteptate;
b) Punerea la dispoziția Prestatorului a datelor aferente recensământului de trafic care includ drumurile aflate în administraţia C.N.A.I.R. S.A. care au un trafic mai mare de 3 milioane de treceri de vehicule pe an, respectiv sectoarele de drum naţional şi autostrăzile menționate în ANEXA Nr. 1 la Ordinul nr. 1.928/1.544/2022, precum și repartizarea datelor de trafic utilizate la realizarea hărţilor strategice de zgomot pe intervalele de zi, seară şi noapte şi pe categorie de vehicul;
c) Punerea la dispoziția Prestatorului a datelor referitoare la caracteristicile constructive ale fiecărui sector de drum analizat, cum sunt: dimensiuni și număr de benzi de circulație/sens, dimensiuni zonă mediană (dacă există), dimensiuni acostamente/bandă de urgență, vitezele de proiectare pentru fiecare segment de drum și pentru fiecare tip de autovehicul, poziționare și dimensiuni poduri și tunele etc.
d) Punerea la dispoziția Prestatorului a bazei de date geospaţiale pentru aceste drumuri, care să conţină cel puţin următoarele straturi tematice (prevăzute la art. 55 lit. d) din Legea nr. 121/2019 privind evaluarea şi gestionarea zgomotului ambiant): clădirile rezidenţiale, clădirile administrative, clădirile industriale, spitalele şi alte unităţi sanitare, şcolile şi alte unităţi de învăţământ, spaţiile verzi, parcurile, râurile şi lacurile, tipul de terenuri, topografia terenului, precum şi infrastructura de drumuri, podurile şi pasajele rutiere, panourile fonice (acolo unde este cazul), atât cele executate cât și cele aflate în execuție;
e) Desemnarea echipei implicate şi responsabile cu interacţiunea şi suportul oferit Prestatorului.
13. Sanctiuni pentru neindeplinirea culpabila a obligatiilor. Managementul riscurilor.
13.1. - Achizitorul este indreptatit fara necesitatea vreunei notificari si fara a exclude alte cai de sanctiune din contract, sa pretinda penalitati de 0,10% din pretul total al contractului de servicii pentru fiecare zi de intarziere in cazul in care Prestatorul nu reuseste sa-si execute obligatiile asumate sau le executa cu intarziere sau le executa necorespunzator, pana la indeplinirea efectiva a obligatiilor, respectiv pana la solutionarea corespunzatoare a incidentelor semnalate.

13.2. -  In cazul in care, din culpa Achizitorului, nu se onoreaza facturile in termenul prevăzut la art. 6.1. alin. (1), Prestatorul are dreptul de a calcula dobanda penalizatoare asupra sumelor datorate, ce va fi stabilita la nivelul ratei de referinţa a dobânzii de politica monetara comunicata de BNR plus 8 puncte procentuale, pentru fiecare zi de intarziere, de la data scadenta a sumelor restante, pana la indeplinirea efectiva a obligaţiilor.
13.3. - Nerespectarea obligatiilor asumate prin prezentul contract de catre una dintre parti, in mod culpabil, da dreptul partii lezate de a cere rezilierea contractului si de a pretinde plata de daune-interese si despagubiri.

13.4. - (1) Prezentul contract se va rezilia de drept, fara a mai fi necesara punerea in intarziere a Prestatorului, fara incuviintarea vreunei instante judecatoresti si/sau arbitrale si fara a mai fi necesara indeplinirea vreunei formalitati prealabile daca Prestatorul a fost condamnat, in ultimii trei ani, prin hotarare definitiva a unei instante judecatoresti, pentru o fapta care a adus atingere eticii profesionale sau pentru comiterea unei greseli in materie profesionala. 
(2) Prezentul contract se poate rezilia, in conditiile prevazute la alin. (1), si in urmatoarele cazuri:

a) Prestatorul si/sau Achizitorul nu-si indeplineste obligatiile contractuale asumate, desi a fost notificat de Achizitor si/sau Prestator;

b) apare orice alta incapacitate legala care impiedica executarea prezentului contract;

c) in situatia in care Achizitorul, pentru diferite motive care nu au putut fi prevazute la data incheierii contractului, decide sa rezilieze prezentul contract; 

d) in cadrul unei alte proceduri de achizitie, Prestatorul a fost declarat culpabil de incalcarea grava a contractului ca rezultat al neexecutarii obligatiilor sale contractuale;

e) are loc orice modificare organizationala care implica o schimbare cu privire la personalitatea juridica, natura sau controlul Prestatorul cu exceptia situatiei in care asemenea modificari sunt inregistrate intr-un act aditional la prezentul contract;

f) Prestatorul esueaza in a furniza/completa sau mentine garantiile in cuantumul, perioada si forma solicitate prin prezentul contract, conform prevederilor art. 15.1 si 15.2  sau persoana care furnizeaza garantia nu este in masura sa isi indeplineasca angajamentele;

g) Prestatorul nu transmite amendamentele la garantia de buna executie in cazul schimbarii denumirii Prestatorului, in maxim 10 zile, conform prevederilor art. 15.20;
h) Prestatorul subcontracteaza fara a avea acordul scris al Achizitorului;

i) cuantumul penalitatilor este mai mare de 50% din pretul contractului, in caz de neexecutare culpabila, din vina Prestatorului, a obligatiilor asumate de acesta prin prezentul contract.

(3) Punerea in intarziere rezulta din simplul fapt al neexecutarii obligatiilor prevazute in cadrul prezentului contract.

(4) Prevederile prezentului contract in materia rezilierii contractului se vor completa de drept cu prevederile Noului Cod Civil in materie.

(5) a) Conform Ordonantei de Urgenta nr. 109/2011 privind  guvernanta corporativa a intreprinderilor publice, cu completarile si modifiarile ulterioare, potrivit art. 47 auditorul se numeste de Adunarea Generala a Actionarilor, pe o perioada de minimum 3 ani.
b) Avand in vedere prevederile lit. a), prezentul contract este afectat de o clauza rezolutorie prin care se va rezilia de drept in conditiile in care Adunarea Generala a Actionarilor nu numeste auditorul in urma atribuirii contractului de achizitie publica. 
13.5. - Rezilierea contractului pentru motivele mentionate la art. 13.4. se va notifica in scris partii contractante cu maxim 10 zile anterior datei in care contractul se reziliaza de drept, daca nu s-a prevazut altfel in contract.

13.6. - (1) In cazul in care Prestatorul se afla in procedura insolventei declarata sau nedeclarata, se aplica prevederile Legii nr. 85/2014 cu modificarile si completarile ulterioare.

(2) Prestatorul are obligatia ca, pe intreaga perioada de derulare a prezentului contract, sa notifice Achizitorul, in termen de maxim 3 (trei) zile de la aparatia oricarei situatii prevazute de Legea 85/2014 cu modificarile si completarile ulterioare, despre aceasta situatie (comunicarea declansarii procedurii de insolventa, comunicarea datelor de indentificare ale administratorului judiciar, orice informatie in legatura cu starea de facpt a societatii).
13.7. - Daca prezentul contract se suspenda, neurmat de reluarea prestarii serviciilor, Achizitorul are fata de Prestator obligatiile de plata prevazute in contract privind plata serviciilor prestate si receptionate pana in momentul la care a intervenit incetarea/intreruperea contractului neurmata de reluarea prestarii serviciilor.

13.8. - (1) Achizitorul isi rezerva dreptul de a denunta unilateral prezentul contract, în cel mult 15 zile de la aparitia unor circumstante care nu au putut fi prevazute la data incheierii contractului si care conduc la modificarea clauzelor contractuale in asa masura incat îndeplinirea contractului respectiv ar fi contrara interesului public. 

(2) Fără a aduce atingere dispoziţiilor dreptului comun privind încetarea contractelor sau dreptului Achizitorului de a solicita constatarea nulităţii absolute a contractului de achiziţie publică, în conformitate cu dispoziţiile dreptului comun, Achizitorul are dreptul de a denunţa unilateral  contractul de achiziţie publică în perioada de valabilitate a acestuia si în una dintre următoarele situaţii:


a) Prestatorul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164-167 din Legea nr. 98/2016 privind achizitiile publice, cu modificarile si completarile ulterioare;


b) contractul nu ar fi trebuit să fie atribuit Prestatorului, avand în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene. 

(3) In cazurile prevazute la alin. (1) si (2) Prestatorul are dreptul de a pretinde numai plata corespunzatoare pentru partea din contract îndeplinita pâna la data denuntarii unilaterale a contractului, fara a putea solicita daune interese.


13.9. - Prestatorul nu are dreptul de a angaja sau încheia orice alte înţelegeri privind prestarea de servicii, direct ori indirect, în scopul îndeplinirii contractului de achiziţie publică, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajaţi/foşti angajaţi ai Achizitorului sau ai Prestatorului de servicii de achiziţie implicat în procedura de atribuire cu care Achizitorul/Prestatorul de servicii de achiziţie implicat în procedura de atribuire a încetat relaţiile contractuale ulterior atribuirii contractului de achiziţie publică, pe parcursul unei perioade de cel puţin 12 luni de la încheierea contractului, sub sancţiunea rezoluţiunii ori rezilierii de drept a prezentului contract. 
· Managementul riscurilor
13.10. - Achizitorul isi rezerva dreptul de a recupera de la Prestator orice prejudicii care vor fi generate de intarzierile cauzate, de erorile/lipsa de profesionalism in indeplinirea obligatiilor contractuale, de nerespectarea obligatiilor conform prezentului contract si a legislatiei in vigoare. 

13.11. - Prestatorul isi va asuma riscurile ce decurg din participarea sa la procedura de atribuire si prin semnarea contractului, si nu va avea nicio pretentie in cazul aparitiei acestora sau a altora neidentificate in prezentul contract, dar posibil sa apara.


13.12. - Pretul contractului include riscurile generale prezentate la clauza 13.13, iar Prestatorul nu va avea nicio pretentie de orice natura (materiala, financiara, etc.) in cazul aparitiei acestora.

13.13. – (1) Prestatorul va lua toate masurile necesare pentru evitarea/minimizarea/controlul efectelor urmatoarelor riscuri generale identificate si consecintele aferente:

a) Riscul privind imposibilitatea constituirii de catre Prestator a garantiei de buna executie, in perioada de timp, in cuantumul si in forma mentionata in contract;

b) Riscul privind prestarea serviciilor cu intarziere si/sau necorespunzatoare, fata de cerintele si termenele impuse prin contract. In aceste situatii, Achizitorul este indreptatit la aplicarea sanctiunilor mentionate la art. 13.1 din prezentul contract.

c) Riscul ca personalul implicat in derularea contractului sa nu aiba pregatirea necesara in vederea indeplinirii corespunzatoare a obiectului contractului.
d) Riscul ca pe parcursul derulării activităţilor solicitate în cadrul acestui caiet de sarcini să apară modificări în legislaţia şi reglementările tehnice aplicabile în desfăşurarea activităţilor de proiectare, investigaţiilor, studiilor, analizelor, etc., pentru domeniul de referinţă. Prestatorul va face toate demersurile pentru completarea/ajustarea/refacerea serviciilor desfăşurate până la momentul apariţiei acestor schimbări şi prestarea restului serviciilor neefectuate în baza noilor cerinţe legislative.

e) Riscul neavizarii de către Beneficiar a proceselor-verbale şi a altor documente livrate datorită conţinutului necorespunzător al acestora şi care poate conduce la întârzieri în desfăşurarea activităţilor specifice în elaborarea documentaţiei tehnice.

f) Riscul privind întârzierea în mobilizarea personalului Prestatorului.

(2) Prestatorul are obligatia de a lua toate masurile necesare atat pentru evitarea concretizarii riscurilor descrise pe larg in Caietul de Sarcini si in Propunerea tehnica, cat si pentru evitarea consecintelor acestora.
13.14. - Riscul ca Achizitorul, din motive independente de vointa acestuia si care nu se afla sub controlul Achizitorului, sa nu poata asigura resursele financiare atunci cand trebuie sau ca alocarea financiara este in cuantum insuficient. In acest caz se va urmari elaborarea unei strategii la nivelul C.N.A.I.R. S.A. pentru progamarea si prioritizarea resurselor financiare existente.


14. Incepere, finalizare, intarzieri, incetare, suspendare


14.1. - (1) Prestatorul are obligatia de a incepe prestarea serviciilor in conformitate cu prevederile art. 7 din prezentul contract.

(2) In cazul in care Prestatorul sufera intarzieri, datorate in exclusivitate Achizitorului, partile vor stabili de comun acord prelungirea perioadei de prestare a serviciilor.
14.2. - (1) Serviciile prestate in baza prezentului contract trebuie finalizate in termenul prevazut la art. 7.2. din prezentul contract.
(2) In cazul in care exista:

i) orice motive de intarziere, ce nu se datoreaza Prestatorului; sau 

ii) alte circumstante neobisnuite, susceptibile de a surveni altfel decat prin incalcarea contractului de Prestator,

Prestatorul este indreptatit sa solicite prelungirea perioadei de prestare a serviciilor, iar atunci partile vor revizui, de comun acord, perioada de prestare si vor semna un act aditional, fara a fi afectate prevederile referitoare la pretul contractului. 


14.3. - Orice intarziere in indeplinirea contractului, care nu se datoreaza Achizitorului, da dreptul acestuia de a solicita penalitati Prestatorului.



14.4. -  Prezentul contract inceteaza de plin drept:

a) la indeplinirea obiectului prezentului contract;

b) la o data anterioara celei pentru care a fost incheiat, prin acordul de vointa al partilor contractante;

c) prin denuntare unilaterala, conform art. 13.8;

d) in caz de forta majora, conform art. 20.



14.5. - (1) Suspendarea prestarii serviciilor care fac obiectul prezentului contract se poate realiza la dispozitia scrisa a Achizitorului. 

(2) Reluarea prestarii serviciilor dupa suspendarea in conditiile prevazute la alin. (1) se realizeaza numai la dispozitia scrisa a Achizitorului.

(3) In cazul in care Achizitorul suspenda executarea contractului de servicii, durata contractului se va prelungi cu perioada ramasa de executat inaintea suspendarii.
(4) Pentru perioada suspendarii contractului, Achizitorul nu are obligatia de a efectua nicio plata catre Prestator, cu exceptia platilor aferente serviciilor deja prestate anterior suspendarii.


14.6. - (1) In cazul in care, pe durata derularii prezentului contract de servicii, Prestatorul este condamnat prin Hotarare Judecatoreasca penala definitiva pentru incalcarea prevederilor art. XI din Legea 283/2024 privind modificarea si completarea unor acte normative, pentru stabilirea salariilor minime adecvate, Autoritarea Contractanta/Beneficiarul are dreptul de a rezilia contractul de servicii pentru acest motiv.

(2) Prevederile alin. (1) sunt aplicabile si Subcontractantilor Prestatorului.

15. Garantia de buna executie a contractului
15.1. (1) In conformitate cu prevederile art. 39 alin. (1) si alin. (3) din H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achizitie publica/ acordului-cadru din Legea nr. 98/2016 privind achizitiile publice, cu modificarile si completarile ulterioare, Prestatorul va constitui Garantia de Buna Executie in scopul asigurarii Achizitorului de indeplinirea cantitativa, calitativa si in perioada convenita a contractului si va transmite Achizitorului Garanţia de Bună Execuţie, în original, in termen de 5 zile lucratoare de la data semnării Contractului.

(2) Termenul prevazut la alin. (1) poate fi prelungit, la solicitarea justificată a Prestatorului, fără a depăşi 15 zile de la data semnării contractului de servicii.

(3) Garantia de buna executie se constituie de catre Prestator in scopul asigurarii Achizitorului de indeplinirea cantitativa, calitativa si in perioada convenita a contractului.

(4) Garanția astfel constituită este destinată acoperirii eventualelor prejudicii suferite de Achizitor în executarea contractului, rezultate din neîndeplinirea, îndeplinirea cu întârziere sau îndeplinirea necorespunzătoare a obligațiilor contractuale.

15.2. Prestatorul va constitui (pe cheltuiala sa şi fără a solicita Achizitorului costurile aferente constituirii şi menţinerii acesteia) o Garanţie de Bună Execuţie pentru executarea corespunzătoare a Contractului, în lei, în cuantum de 10% din Prețul Contractului fără TVA, precum şi în forma integrală inclusa in documentatia de atribuire, fără completări și/sau modificări. 

15.3. Garanţia de Bună Execuţie a unei asocieri sau a unui consorţiu va fi emisă în numele asocierii sau a consorţiului.

15.4. (1) Garanţia de bună execuţie se constituie fie prin virament bancar sau fie printr-un instrument de garantare emis în condiţiile legii, astfel:

a) scrisoare de garanţie emisă de o instituţie de credit bancara sau de o institutie financiara nebancara din România sau din alt stat;
b) asigurare de garanţii emisă:

- fie de o societate de asigurări care deţine autorizaţie de funcţionare emisă în România sau într-un alt stat membru al Uniunii Europene şi/sau care este înscrisă în registrele publicate pe site-ul Autorităţii de Supraveghere Financiară, după caz;

- fie de o societate de asigurări dintr-un stat terţ printr-o sucursală autorizată în România de către Autoritatea de Supraveghere Financiară. 

(2) Garantia de buna executie va fi transmisa de Prestator Achizitorului in original si va deveni document al contractului.

15.5. Garanţia de Bună Execuţie trebuie sa fie irevocabilă şi trebuie sa prevada că plata Garanţiei de Bună Execuţie se va executa necondiţionat, respectiv la prima cerere a Achizitorului, pe baza declaraţiei acestuia cu privire la culpa persoanei garantate.
15.6. In situatia in care Garantia de Buna Executie este emisa printr-o asigurare de garantie de catre o societate de asigurari, contractul de asigurare (conditiile de asigurare generale si speciale, polita de asigurare si orice alt document semnat de catre Asigurator si Prestator) va reglementa strict relatiile dintre Asigurat/Prestator si Asigurator si nu vor putea fi opozabile Achizitorului. Asigurarea de garantie propriu-zisa emisa in favoarea Achizitorului este singurul document opozabil acesteia.

15.7. Avand in vedere faptul ca asigurarea de garantie va fi emisa in baza unei polite de asigurare semnata exclusiv intre Prestator si Asigurator, Prestatorul va furniza Achizitorului, in original, in forma letrica, in termen de 5 zile lucratoare de la data semnarii Contractului sau in cazul prevazut la art. 15.1 alin. (2) in termenul convenit de parti fara a depasi 15 zile de la data semnarii Contractului, atat Asigurarea de Garantie, cat si Polita de asigurare in baza careia a fost emisa aceasta, insotita de conditiile de asigurare generale si speciale si orice alt document semnat de catre Asigurator si Prestator.

15.8. Nerespectarea tuturor condiţiilor prevazute la Articolul 15.6 si Articolul 15.7 va pune Achizitorul în situaţia de a nu accepta Garanţia de Bună Execuţie emisă de către o societate de asigurare/institutie de credit/institutie financiara nebancara şi, totodată, Achizitorul poate rezilia Contractul si va initia executarea Garantiei de Participare.

15.9. Prestatorul se va asigura că Garanţia de Bună Execuţie este valabilă şi în vigoare, până la îndeplinirea de către Prestator a tuturor obligațiilor contractuale asumate prin Contract.

15.10. Dacă termenii Garanţiei de Bună Execuţie specifică data de expirare a acesteia, iar Prestatorul nu si-a indeplinit toate obligatiile contractuale asumate prin contract cu 30 de zile înainte de data de expirare a Garanţiei, Prestatorul va prelungi valabilitatea Garanţiei de Bună Execuţie până când obligatiile contractuale vor fi indeplinite. 

15.11. Pe durata derularii Contractului, dacă institutia de credit / societatea de asigurari / institutie financiara nebancara emitentă a Garanţiei de Bună Execuţie pierde autorizarea să emită asemenea garanţii, se va considera că Garanţia de Bună Execuţie îşi pierde valabilitatea şi Prestatorul va avea obligaţia de a constitui o nouă Garanţie de Bună Execuţie (pe cheltuiala sa şi fără a solicita Achizitorului costurile aferente constituirii şi menţinerii acesteia) în conformitate cu prevederile Articolului 15. 


Prestatorul va prezenta Achizitorului aceasta noua Garantie de Buna Executie in termen de maxim 30 zile lucratoare, de la data notificarii acestuia de catre Achizitor, si/sau de la data notificarii evenimentului anterior enuntat de catre Garant catre Prestator. 

15.12. In cazul in care Prestatorul nu prezinta noua garantie de buna executie in termenul mentionat la Art. 15.11, in forma, cuantumul si conform prezentelor prevederi contractuale, Achizitorul este îndreptățit/ă să rezilieze Contractul fără îndeplinirea niciunei formalități, nefiind necesară nicio notificare, înștiințare sau altă măsura în vederea înștiințării rezilierii Contractului pentru motivul menționat anterior, nefiind necesară, de asemenea, nici o încuviințare sau intervenție în fața vreunei instanțe judecătorești, arbitrale sau de altă natură. 

15.13. a) Pe durata derularii Contractului, dacă institutia de credit / societatea de asigurari / institutia financiara nebancara care a emis Garanţia de Bună Execuţie nu îşi poate respecta angajamentele, Garanţia de Bună Execuţie nu va mai fi validă. Achizitorul va notifica Prestatorului pentru a constitui o nouă Garanţie de Buna Executie (pe cheltuiala sa şi fără a solicita Achizitorului costurile aferente constituirii şi menţinerii acesteia) conform aceloraşi termeni ca cei ai anterioarei garanţii. In cazul în care Prestatorul nu transmite o nouă Garanţie de Bună Execuţie în termen de 30 de zile de la data notificării, Achizitorul poate rezilia Contractul.

b) Garantia de Buna Executie, constituita conform prevederilor Art. 15.1 si Art. 15.2, este destinata acoperirii eventualelor prejudicii suferite de Achizitor in executarea prezentului contract sau in cazul rezilierii contractului din motive imputabile Prestatorului.

c) Scrisoarea de garantie de buna executie, respectiv asigurarea de garantie de buna executie, va fi furnizata sub antetul institutiei de credit/societatii de asigurari/institutiei financiare nebancare emitente. 

15.14. Achizitorul are dreptul de a emite pretenţii asupra Garanţiei de Bună Execuţie, oricând pe parcursul derulării Contractului, în limita prejudiciului creat Achizitorul,  în cazul în care Prestatorul nu îşi îndeplineşte, îndeplineşte cu întârziere sau nu îndeplineşte corespunzător, din culpa sa, oricare din obligaţiile asumate prin contractul de servicii. 

15.15. Achizitorul are obligatia de a emite pretenţii asupra Garanţiei de Bună Execuţie, oricând pe parcursul derulării Contractului, în oricare dintre cazurile de mai jos:


(a) Dacă în termenii Garanţiei de Bună Execuţie se specifică data de expirare a acesteia, iar Prestatorul nu și-a îndeplinit toate obligațiile contractuale asumate prin Contract până la acea dată,  Achizitorul va cere întreaga valoare a Garanţiei de Bună Execuţie înainte de expirarea Garanţiei de Bună Execuţie, în situația în care Prestatorul nu prelungește valabilitatea Garanţiei de Bună Execuţie până când obligațiile contractuale vor fi îndeplinite. 


(b) Achizitorul reziliază Contractul potrivit prevederilor legale in vigoare, situatie in care Achizitorul poate revendica intreaga valoare a Garantiei de Buna Executie.

15.16. Anterior emiterii unei pretenţii asupra Garanţiei de Bună Execuţie, Achizitorul are obligaţia de a notifica pretenţia atât Prestatorului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. 

15.17. De fiecare dată când Garanţia de Bună Execuţie este executată parţial sau total, cu exceptia situatiilor in care Achizitorul reziliaza Contractul potrivit prevederilor legale in vigoare sau Prestatorul nu reuşeşte să prelungească valabilitatea Garanţiei de Bună Execuţie, Prestatorul are obligaţia de a reîntregi valoarea Garanţiei de Bună Execuţie în cauză, raportat la restul rămas de prestat, în termen de 15 zile de la data notificării emise de către Achizitor.

15.18. (1) De fiecare data cand, pe parcursul derularii Contractului, Preţul Contractului este modificat, Prestatorul are obligaţia de a modifica valoarea Garanţiei de Bună Execuţie în corelaţie cu noul Preț al Contactului, în termen de 15 zile de la modificare.

(2) In situatia in care este necesara prelungirea valabilitatii Garanţiei de Bună Execuţie, Prestatorul este obligat, la solicitarea expresa a Achizitorului, sa prelungeasca valabilitatea acesteia, in termen de 5 zile lucratoare de la data notificarii Achizitorului in acest sens.

15.19. Restituirea Garantiei de Buna Executie se face in conformitate cu prevederile art. 1542 alin. (2) din Legea nr. 98/2016, cu modificarile si completarile ulterioare, sub conditia indeplinirii de catre Prestator a obligatiilor asumate prin contract, daca Achizitorul nu a ridicat pana la acea data pretentii asupra ei. 
15.20. În cazul în care, pe parcursul perioadei de derulare a contractului, Prestatorul își modifică denumirea, acesta are obligația de a prezenta, în maxim 10 zile de la semnarea Actului Aditional în care este consemnată modificarea denumirii Prestatorului, amendamentele aferente tuturor garantiilor din Contract. În cazul în care Prestatorul nu-și îndeplinește aceasta obligație, Achizitorul are dreptul, fără nicio notificare prealabilă sau demers suplimentar, de a executa garanțiile în cauză, garanții pentru care Prestatorul nu a prezentat amendamentele necesare și totodată, de a rezilia Contractul fără necesitatea notificării prealabile a Prestatorului.

15.21. In situatia neîndeplinirii obligatiilor privind prelungirea /completarea/ reîntregirea/amendarea Garantiei de Buna Executie în interiorul termenelor mentionate la Articolul 15.10, Articolul 15.11, Articolul 15.13, Articolul 15.17, Articolul 15.18 si Articolul 15.20, Achizitorul este indreptatit/ă să aplice penalităţi în valoare de 0,05%/zi de intarziere din valoarea Garantiei de Buna Executie, pentru fiecare zi de întârziere după expirarea termenelor mentionate la Articolul 15.10, Articolul 15.11, Articolul 15.13, Articolul 15.17, Articolul 15.18 si Articolul 15.20 şi până la data prelungirii/completării/reîntregirii acesteia, si/sau sa rezilieze contractul potrivit prevederilor legale in vigoare si/sau sa execute integral Garantia de Buna Executie.
16. Verificari. Personal si inlocuirea personalului. Transmiterea livrabilelor si rapoarte. 
· Verificari 
16.1. – (1) Achizitorul are dreptul de a verifica daca Prestatorul isi indeplineste obligatiile asumate prin prezentul contract, conform caietului de sarcini si propunerii tehnice. 

(2) Achizitorul are dreptul de a verifica modul de prestare al serviciilor, pentru a stabili conformitatea cu prevederile caietului de sarcini

16.2. - (1) Achizitorul are dreptul de a notifica imediat Prestatorului, in scris, orice plangere sau reclamatie ce apare in timpul derularii contractului.

(2) La primirea unei astfel de notificari, Prestatorul are obligatia de a remedia orice deficienta in termen de maxim 5 zile, fara costuri suplimentare pentru Achizitor. 
· Personalul si inlocuirea personalului
16.3. – Prestatorul are obligația de a asigura disponibilitatea personalului, pe toată durata contractului, in vederea indeplinirii obiectului contractului. Prestatorul are obligația de a asigura desfășurarea activităților stipulate în contract prin acoperirea cu Personal specializat pe toată durata implementării contractului.
16.4. - (1) Prestatorul nu va efectua schimbări ale personalului fără acordul scris prealabil al Achizitorului.

(2) Prestatorul trebuie să propună din proprie initiativă înlocuirea personalului în următoarele situații:

a) suspendarea contractului de servicii (doar în condițile în care personalul respectiv nu mai este disponibil la încetarea suspendării), 

b) deces (se vor prezenta certificate de deces), 

c) incapacitate fizică/psihică (dovedită prin documente medicale - certificate, adeverinte etc. - documente prezentate în original sau copie legalizată din care sa rezulte faptul ca expertul nu își poate exercita atribuțiile profesionale; documentele medicale din care nu rezultă expres incapacitatea persoanei de a-si exercita atributiile, nu vor constitui document justificativ și nu vor fi acceptate de Achizitor ca document justificativ),

d) demisia, cu exceptia situatiei in care persoana, desi a demisionat de la Angajator, continua sa isi desfasoare activitatea in cadrul prezentului contract. Prin notiunea de “demisie” asa cum este mentionata in prezentul articol se intelege actul unilateral de vointa al persoanei prin care inceteaza Contractul individual de munca dintre persoana respectiva si Angajator, demisia salariatului fiind inaintata Executantului, in calitatea sa de Angajator, astfel cum este reglementata de Legea nr. 53/2003 - Codul Muncii, cu modificarile si completarile ulterioare; 

e) încetarea activității persoanei în cadrul prezentului contract, dovedita cu documente justificative;

f) desfacerea disciplinara a Contractului individual de munca, dovedita cu documente justificative; 

g) pensionarea salariatului in conformitate cu prevederile legii in vigoare la momentul respectiv (doar in conditiile in care personalul respectiv nu mai este disponibil). 

(3) Înlocuirea personalului se realizează numai cu acceptul Achizitorului.

(4) Achizitorul nu va accepta înlocuirea personalului în situația în care noul personal nu îndeplineşte cel puţin cerințele prevăzute în cadrul Documentaţiei de atribuire.

În condițiile în care se propune înlocuirea personalului și acesta îndeplinește cerințele prevăzute în cadrul Documentaţiei de atribuire, înlocuirea respectivă nu reprezintă o modificare substanţială aşa cum este aceasta definită în art. 221 din Legea nr. 98/2016 privind achizițiile publice, cu modificările și completările ulterioare.
(5) În situaţiile prevăzute la alin. (2), Prestatorul are obligaţia de a transmite pentru noul personal documentele solicitate prin documentaţia de atribuire, în vederea respectării cerințelor Caietului de Sarcini. 

16.5. - Prestatorul trebuie să se asigure ca personalul își va îndeplini pe întreaga durata a contractului obligațiile stabilite în sarcina acestuia.

16.6. - În cazul în care Prestatorul nu menține personalul aprobat ulterior, pe întreaga durată a contractului, pentru fiecare persoana înlocuita, acesta va fi obligat la plata către Achizitor a unei penalități în cuantum de 2.500 Lei, pentru fiecare caz în parte, excepție făcând situațiile indicate la Articolul 16.4 alin. (2) lit. a), lit. b), lit. c), lit. f) si lit. g). Situațiile menționate la Articolul 16.4 alin. (2) lit. d), lit. e), respectiv demisia persoanelor, respectiv încetarea activității acestora în cadrul prezentului contract nu exonerează Executantul de aceasta obligatie și consecințele încălcării ei. Achizitorul nu va aplica penalitatea prevazuta in prezentul articol pentru persoanele ale caror nume si CV-uri nu au fost prezentate la momentul depunerii ofertei.

16.7. - (1) Pe parcursul derulării contractului de servicii, pe baza unei cereri scrise motivate și justificate, Achizitorul poate solicita înlocuirea dacă consideră că un membru al personalului nu își îndeplinește sarcinile din contractul de servicii.

(2) În situația în care oricare membru al personalului va fi înlocuit, Prestatorul va transmite Achizitorului CV-ul în original al noii persoane propuse împreună cu documentele justificative menționate în Caietul de Sarcini. 

(3) În cazul respingerii acestora, Achizitorul va notifica în scris motivele respingerii. 

(4) Costurile suplimentare generate de înlocuirea personalului incumbă Prestatorului.  

16.8. - În cazul în care Prestatorul nu este în măsură să furnizeze un înlocuitor care să îndeplinească cerințele din Caietul de Sarcini, Achizitorul poate să decidă rezilierea contractului de lucrari în conformitate cu Articolul 13 din contractul de servicii.

16.9. - Aprobarea si/sau înlocuirea personalului se va putea face cu respectarea prevederilor relevante din contractul de servicii şi Documentatia de Atribuire, inlocuirea acestora facand obiectul unui Ordin Administrativ.
După aprobarea fiecărei persoane de către Achizitor, Prestatorul va notifica Achizitorului asupra datei de mobilizare a persoanei. 
16.10. - Aprobarea si/sau înlocuirea personalului se va putea face cu respectarea prevederilor relevante din contractul de servicii şi Caietul de sarcini prin corespondență scrisă între părți. După aprobarea fiecărei persoane de către Achizitor, Prestatorul va notifica Achizitorului asupra datei de mobilizare a persoanei.

16.11. - Prestatorul are obligația de a se asigura că personalul utilizat în cadrul contractului potrivit prevederilor articolelor din prezentul contract de servicii nu va genera situații de natură conflictului de interese. 

16.12. - Prestatorul va adopta toate măsurile necesare pentru a asigura în mod continuu personalul salariat ori contractat, echipamentul şi suportul necesare pentru îndeplinirea în mod eficient a sarcinilor acestuia. 

16.13. - Toate costurile generate cu personalul suplimentar sunt in sarcina exclusiva a Prestatorului si va fi fără cheltuieli suplimentare din partea Achizitorului. 

· Transmiterea livrabilelor si rapoarte

16.14. – (1) Prestatorul va preda la Achizitorului toată documentaţia în format electronic (stick, hard) şi exemplare tipărite, documentele (rapoarte, hărţi, planuri de acţiune) pentru fiecare dintre sectoarele de drum ce fac obiectul Caietului de Sarcini, se vor preda îndosariate şi vor fi elaborate pentru fiecare din următoarele:

A. Baza de date GIS constituită și utilizată în procesul de realizare a hărţilor strategice de zgomot, conform celor menționate la Cap. 3.3. Serviciile solicitate: activitățile ce vor fi realizate, litera A. Baze de date din Caietul de Sarcini.
B. Fiecare hartă strategică de zgomot conform celor menționate la Cap. 3.3. Serviciile solicitate: activitățile ce vor fi realizate, litera B. Refacerea şi revizuirea hărţilor strategice de zgomot din Caietul de Sarcini.
C. Rapoartele conform prevederilor art. 41 alin. (1) lit. b)-d) din Legea nr. 121/2019 cu modificările și completările ulterioare.
D. Alte date care se predau.
        D.1. Rapoartele precizate la art. 41 alin. (3) din Legea nr. 121/2019 cu modificările și completările ulterioare. În cazul formatului letric solicitat la articolul menționat anterior, acesta va fi în două exemplare pentru fiecare raport solicitat.
D.2. Pentru fiecare sector de drum se salvează în mod automat și se predau rezultatele tuturor operaţiunilor ce se efectuează în cadrul proiectului, respectiv:
- Fișiere cu extensia .geo pentru datele de intrare încarcate şi prelucrate;

- Fișiere cu extensia .abs pentru rezultatele calculelor Facade Noise Map (FNM) și Grid Noise Map (GNM);

- Fișiere cu extensia .bfl pentru rezultatele ce contin informații referitoare la calculul populației și suprafeței expuse la zgomot;

- Fișiere cu extensia .SGS pentru modelarea grafică a HSZ.

E. Baza de date GIS constituită și utilizată în procesul de realizare a planurilor de acțiune, conform celor menționate în acest sens la Cap. 3.3. Serviciile solicitate: activitățile ce vor fi realizate, litera A. Baze de date din Caietul de Sarcini.
F. Planurile de acțiune conform prevederilor art. 42 lit. a) și unde este cazul conform prevederilor art. 42 lit. b), din Legea nr. 121/2019 cu modificările și completările ulterioare, precum și în format tip GIS conform INSPIRE (conform Deciziei UE de punere în aplicare nr. 2021/1967) și baza de date GIS aferentă utilizată la realizarea planului de acțiune, conform celor menționate la Cap. 3.3. Serviciile solicitate: activitățile ce vor fi realizate, litera C. Realizarea, reevaluarea şi revizuirea planurilor de acţiune din Caietul de Sarcini.
G. Planurile de acțiune precizate la art. 42 lit. c) din Legea nr. 121/2019 cu modificările și completările ulterioare. În cazul formatului letric solicitat la articolul menționat anterior, acesta va fi în două exemplare pentru fiecare plan de acțiune.
(2) Termenul de predare pentru activitatile prevazute la punctele A-D de mai sus este de … luni** de la data semnarii contractului, iar pentru activitatile de la punctele E-G de mai sus este de 6 luni de la data finalizarii tuturor celor 295 de harti de zgomot si aprobarea acestora prin Ordin de Ministru al Transporturilor şi Infrastucturii. 

**Nota: Numarul de luni se va completa la semnarea contractului, in functie de numarul de luni mentionat in oferta depusa de Prestator.

16.15. – (1) Recepția tuturor hărților strategice de zgomot, a rapoartelor şi a planurilor de acțiune (a tuturor livrabilelor), de către Achizitor, se realizează după evaluarea acestora de către Comisiile înființate de Autoritățile pentru Protecţia Mediului și după aprobarea acestora prin Ordin al Ministrului Transporturilor și Infrastructurii, potrivit prevederilor legale.

(2) După evaluarea hărţilor strategice de zgomot și a planurilor de acţiune de către Autorităţile pentru Protecţia Mediului, acestea se aprobă prin Ordin de Ministru al Transporturilor şi Infrastucturii şi se retransmit către Autoritaţile de Mediu în format letric.

17. Amendamente. Clauze de revizuire. 
· Amendamente

17.1. - (1) Partile contractante au dreptul, pe durata indeplinirii contractului, de a conveni modificarea clauzelor contractului, prin act aditional, inclusiv in cazul aparitiei unor circumstante care lezeaza interesele comerciale legitime ale acestora si care nu au putut fi prevazute la data incheierii contractului. 

(2) Daca solicitarea de modificare provine de la Prestator, acesta trebuie sa inregistraze solicitarea la Achizitor cu cel putin 15 de zile inainte de data preconizata pentru intrarea in vigoare a Actului Aditional. 

17.2. - Actele Aditionale incheiate nu trebuie sa conduca in niciun caz la alterarea rezultatului procedurii de atribuire, prin anularea sau diminuarea avantajului competitiv pe baza caruia prestatorul a fost declarat castigator in urma finalizarii procedurii de atribuire. 
17.3. - Niciun Act Aditional nu poate fi incheiat retroactiv. 


17.4. - Orice modificare a contractului care nu respecta prevederile prezentului contract si ale legislatiei in vigoare va fi considerata nula de drept.
· Clauze de revizuire 

17.5. - Modificarile contractului se realizeaza in conformitate cu  prevederile Legii nr. 98/2016 si ale H.G. nr. 395/2016, precum si in conformitate cu prevederile Instructiunii 1/2021, emisa de A.N.A.P., acestea nu vor afecta caracterul general al contractului si nu vor fi substantiale, avand in vedere prevederile art. 221 alin. (7) din Legea nr. 98/2016.


17.6. - Eventualele modificari, care pot interveni in perioada de derulare a contractului, se refera la urmatoarele clauze contractuale:

a) Partile contractante:

1) din punct de vedere al schimbarii denumirii, al formei societatii, care nu atrag crearea unei persoane juridice noi; 

2) atunci când Prestatorul este înlocuit de un nou Prestator, in situatia in care drepturile şi obligaţiile Prestatorului iniţial rezultate din contractul de achiziţie publică sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune, divizare, achizitie sau insolventa , de către un alt operator economic care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale contractului de achiziţie publică şi să nu se realizeze cu scopul de a eluda aplicarea procedurilor de atribuire prevăzute de legislatia in domeniul achizitiilor publice. Verificarea criteriilor de calificare si selectie stabilite initial se face prin raportare la noul prestator;

b) Modalitati de plata si recuperarea creantelor de la Prestator - in cazul unor eventuale modificari ale legislatiei in domeniul financiar si fiscal;
c) Verificare si Receptie - eventualele solicitari suplimentare de documente ce pot surveni din partea celor doua parti contractante;
d) Subcontractanti - in cazul unor eventuale schimbari ale subcontractantilor pe parcursul derularii Contractului si/sau in cazul introducerii de subcontractanti si/sau in cazul exprimarii optiunii acestora de a fi platiti direct de catre achizitor;
e) Schimbari/Modificari legislative - in cazul unor eventuale schimbari/modificari ale legislatiei;
f) Durata contractului – prelungire, fara costuri suplimentare pentru Achizitor, in cazul in care termenele stabilite pentru prestarea serviciilor aferente planurilor de actiune nu pot fi respectate de catre Prestator, fara a se aduce atingere dreptului Achizitorului de a aplica penalitati de intarziere. Nu se accepta prelungirea duratei contractului sau a termenelor de prestare aferente activitatii de realizare, refacere si revizuire a hartilor strategice de zgomot, intrucat este parte integranta din criteriul de atribuire.  
            17.7. - (1) Orice modificare contractuala generata de aplicarea clauzelor de revizuire de la  17.6. va face obiectul unui ordin administrativ, cu exceptia lit. a) si f), care se face prin act aditional. 
(2) Eventualele modificari propuse de Prestator vor fi transmise Achizitorului cu minim 15 de zile inainte de data intrarii in vigoare a actului aditional si va face obiectul analizei Achizitorului, din punct de vedere al respectarii legislatiei incidente, precum si a oportunitatii modificarii.


17.8. - (1) Orice modificare a contractului de achiziţie publică în cursul perioadei sale de valabilitate altfel decât în cazurile şi condiţiile prevăzute la art. 221 din Legea nr. 98/2016 privind achizitiile publice se realizează prin organizarea unei noi proceduri de atribuire, în conformitate cu dispoziţiile Legii nr. 98/2016 privind achizitiile publice.
(2) În situaţia nerespectării dispoziţiilor alin. (1), Achizitorul are dreptul de a denunţa unilateral contractul de achiziţie publică iniţial. 

18. Reorganizarea persoanei juridice 

18.1. - In cazul in care Prestatorul se reorganizeaza prin fuziune, divizare sau transformare, preluarea contractului de catre persoana juridica succesoare se va face numai in conditiile indeplinirii de catre acesta cel putin a criteriilor de calificare stabilite in cadrul procedurii de atribuire a acordului-cadru in baza caruia a fost incheiat prezentul contract.

19. Masuri privind securitatea si sanatatea in munca. Masuri privind apararea impotriva incendiilor 

19.1. - Având în vedere faptul că în activitatea desfasurata Prestatorul lucrează independent cu personal şi mijloace tehnice proprii, va purta întreaga responsabilitate asupra respectării legislaţiei de securitate si sanatate in munca şi aparare impotriva incendiilor. Prestatorul îşi va instrui personalul pentru activităţile desfasurate conform legislaţiei si a instructiunilor proprii. Prestatorul are obligatia de a asigura personalului propriu precum si pentru alti lucratori care desfasoara activitati pentru el, instruirea (toate fazele) privind securitatea si sanatatea in munca si apararea impotriva incendiilor.
19.2. - Prestatorul poartă întreaga răspundere în cazul producerii accidentelor de muncă, evenimentelor şi incidentelor periculoase, îmbolnăvirilor profesionale generate sau produse de echipamentele de muncă utilizate sau de către lucrătorii săi şi alti lucratori care desfasoara activitati pentru el, în conformitate cu:
· Legea securitatii si sanatatii in munca nr. 319/2006, a Normelor metodologice de aplicare a Legii nr. 319/2006 aprobate prin H.G. nr. 1425/2006 cu modificarile si completarile ulterioare, 

· prevederile H.G. nr. 300/2006 privind cerintele minime de securitate si sanatate pentru santierele temporare sau mobile. 

19.3. - Personalul Prestatorului este obligat, pe toata perioada de derulare a contractului, să respecte pe tot teritoriul Achizitorului, toate prevederile legale cu privire la securitatea si sanatatea in munca şi apararea impotriva incendiilor.
19.4. - Prestatorul poartă întreaga răspundere asupra tratării corecte, din punct de vedere al procedurii legale, a accidentelor de muncă, evenimentelor şi incidentelor periculoase în care sunt implicaţi proprii salariaţi sau alti lucratori care desfasoara activitati pentru Prestator.
19.5. - In cazul producerii unor accidente de muncă, evenimente sau incidente periculoase în activitatea desfasurata, comunicarea, cercetarea şi înregistrarea accidentului de munca revine părţii contractante care are contract de muncă cu salariatul implicat, respectandu-se toate prevederile legale.


19.6. - Prestatorul are obligatia de a instrui lucratorii proprii, precum si alti lucratori care desfasoara activitati pentru el, cu privire la respectarea legislatiei si a normelor de aparare impotriva incendiilor, a riscurilor de incendiu, a modului de actionare in caz de incendiu. Lucratorii Prestatorului sunt obligati sa respecte indicatiile planurilor de protectie impotriva incendiilor, afisate la sediile Achizitorului. Orice eveniment petrecut in timpul derularii contractuale, produs din cauza lucratorilor Prestatorului, va fi inregistrat de Prestator, conform legislatiei in vigoare.

20.  Forta majora si cazul fortuit

20.1. - Forta majora este constatata de o autoritate competenta.

20.2. - Daca legea nu prevede altfel sau partile nu convin contrariul, raspunderea este inlaturata atunci cand prejudiciul este cauzat de forta majora sau de caz fortuit.

20.3. - Forta majora exonereaza partile contractante de indeplinirea obligatiilor asumate prin prezentul contract, pe toata perioada in care acesta actioneaza.

20.4. - Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.

20.5. - Partea contractanta care invoca forta majora are obligatia de a notifica celeilalte parti, imediat si in mod complet, producerea acesteia si sa ia orice masuri care ii stau la dispozitie in vederea limitarii consecintelor.

20.6. - Daca forta majora actioneaza o perioada mai mare de 10 zile, fiecare parte va avea dreptul sa notifice celeilalte parti incetarea de plin drept a prezentului contract, fara ca vreuna din parti sa poata pretinde celeilalte daune-interese.


20.7. - Daca, potrivit legii, Prestatorul este exonerat de raspundere contractuala pentru un caz fortuit, el este, de asemenea, exonerat si in caz de forta majora.
    21.  Subcontractanti. Terti 
· Subcontractanti 
21.1. - Prestatorul are obligatia, in cazul in care subcontracteaza, de a incheia contracte cu subcontractantii desemnati, in conditiile art. 21.6. alin. (6) din prezentul contract, cu respectarea prevederilor art. 55 alin. (2) din Legea nr. 98/2016 privind achizitiile publice.
21.2. - (1) Prestatorul este pe deplin raspunzator fata de Achizitor de modul in care indeplineste contractul. 
(2) Subcontractantul este pe deplin raspunzator fata de Prestator de modul in care isi indeplineste partea sa din contract. 

21.3. - Prestatorul va raspunde pentru actele si faptele subcontractantilor sai si ale expertilor, agentilor, salariatilor acestora, ca si cum ar fi actele sau faptele Prestatorului, ale expertilor, agentilor sau salariatilor acestuia. Aprobarea de catre Achizitor a subcontractarii oricarei parti a contractului de servicii sau a angajarii de catre Prestator a unor subcontractanti pentru desfasurarea activitatilor care fac obiectul prezentului contract nu va elibera Prestatorul de niciuna dintre obligatiile sale asumate prin prezentul contract si nu va diminua raspunderea sa in ceea ce priveste modul de indeplinire a prezentului contract. 
21.4. - (1) Înlocuirea/implicarea subcontractanţilor de către Prestator în perioada de implementare a contractului se realizează cu acordul Achizitorului. 
(2) Orice schimbare a subcontractantului sau introducerea de noi subcontractanti fara aprobarea prealabila si exprimata in scris a Achizitorului sau orice incredintare a activitatilor de catre subcontractant unei terte parti, fara aprobarea prealabila si exprimata in scris a Achizitorului, va fi considerata o incalcare a prezentului contract. 
21.5. - In cazul in care Prestatorul inlocuieste un subcontractant sau introducere un nou subcontractant fara aprobarea prealabila si acordata in scris de catre Achizitor, Prestatorul va fi obligat la plata unei sume reprezentand 2% din pretul contractului pentru fiecare subcontractant schimbat fara aprobarea Achizitorului. Prestatorul are obligatia de a plati aceasta suma Achizitorului in termen de 30 de zile de la solicitarea Achizitorului.

21.6. - 
(1) Achizitorul efectueaza plati catre subcontractanti, in cadrul prezentului contract,  in conformitate cu prevederile Legii nr. 98/2016 privind achizitiile publice si ale H.G. nr. 395/2016 privind aprobarea Normelor metodologice de aplicare a prevederilor referitoare la atribuirea contractului de achizitie publica/acordului-cadru din Legea nr. 98/2016 privind achizitiile publice, cu modificarile si completarile ulterioare.

(2)  Achizitorul efectuează plăţi corespunzătoare părţii/părţilor din contract îndeplinite de către subcontractanţii propuşi în ofertă, dacă aceştia solicită, pentru serviciile sau produsele prestate/furnizate contractantului potrivit contractului dintre contractant şi subcontractant în conformitate cu dispoziţiile legale aplicabile, atunci când natura contractului permite acest lucru şi dacă subcontractanţii propuşi  şi-au exprimat opţiunea în acest sens.

(3) În sensul alin. (2), subcontractorii îşi vor exprima la momentul încheierii contractului de achiziţie publică sau la momentul introducerii acestora în contractul de achiziţie publică, după caz, opţiunea de a fi plătiţi direct de către Achizitor. Achizitorul efectuează plăţile directe către subcontractanţii doar atunci când prestaţia acestora este confirmată prin documente agreate de toate cele 3 părţi, respectiv Achizitor, Prestator şi subcontractant sau de Achizitor şi subcontractant atunci când, în mod nejustificat, Prestatorul blochează confirmarea executării obligaţiilor asumate de subcontractant.

(4) Atunci când un subcontractant îşi exprimă opţiunea de a fi plătit direct, Prestatorul va transfera obligaţiile de plată către subcontractant/subcontractanţi pentru partea/părţile din contract aferentă/aferente acestuia/acestora, iar Achizitorul va efectua plata catre subcontractant/subcontractanti în momentul în care a fost confirmată îndeplinirea obligaţiilor asumate prin contractul de subcontractare, în conformitate cu prevederile alin. (3).

(5) Achizitorul are obligaţia de a solicita, la încheierea contractului de achiziţie publică sau atunci când se introduc noi subcontractanţi, prezentarea contractelor încheiate între Prestator şi subcontractant/subcontractanţi nominalizaţi în ofertă sau declaraţi ulterior, astfel încât activităţile ce revin acestora, precum şi sumele aferente prestaţiilor, să fie cuprinse în contractul de achiziţie publică.

(6) Contractele prezentate conform prevederilor alin. (5) trebuie să fie în concordanţă cu oferta şi se vor constitui în anexe la contractul de achiziţie publică.
(7) Dispoziţiile prevăzute la art. 21.6 alin. (1)-(6) nu diminuează răspunderea Prestatorului în ceea ce priveşte modul de îndeplinire a contractului de achiziţie publică. 
21.7. – Daca este cazul, Prestatorul are obligatia de a transmite Achizitorului, in termen de 10 zile de la semnarea contractului/data introducerii de noi subcontractanti, dupa caz, o declaratie prin care acesta va cesiona creantele aferente partii din contractul de servicii indeplinita de subcontractanti, catre acestia, precizand, totodata, faptul ca aceste creante vor fi achitate de catre Achizitor, direct catre subcontractanti. In vederea determinarii valorii creanţei, Achizitorul va avea in vedere serviciile prestate/lucrarile executate de subcontractant, luand in considerare informatiile cuprinse de Prestator in oferta sa cu privire la  denumirea subcontractanţilor şi datele de contact ale acestora, partea/părţile din contract care urmează a fi îndeplinite de către aceştia, valoarea la care se ridică partea/părţile respective, precum şi acordul subcontractanţilor cu privire la aceste aspecte. 

21.8. - (1) Înlocuirea/implicarea subcontractanţilor de către Prestator în perioada de implementare a contractului poate interveni în următoarele situaţii:


a) înlocuirea subcontractanţilor nominalizaţi în ofertă şi ale căror activităţi au fost indicate în ofertă ca fiind realizate de subcontractanţi,


b) declararea unor noi subcontractanţi ulterior semnării contractului de achiziţie publică în condiţiile în care lucrările/serviciile ce urmează a fi subcontractate au fost prevăzute în ofertă fără a se indica iniţial opţiunea subcontractării acestora,


c) renunţarea/retragerea subcontractanţilor din contractul de achiziţie publică. 

(2) In cazul prevazut la alin. (1), Achizitorul va solicita Prestatorului transmiterea contractelor incheiate de acesta si subcontractantii declarati ulterior, acestea trebuind sa contina cel putin urmatoarele elemente:


a) activitatile ce urmeaza a fi subcontractate;


b) numele, datele de contact, reprezentantii legali ai noilor subcontractanti;


c) valoarea aferenta prestatiilor executate de catre noii subcontractanti. 

(3) In cazul prevazut la alin. (1), noii subcontractanti ai Prestatorului au obligatia de a transmite Achizitorului o declaratie pe propria raspundere prin care acestia declara in mod explicit si fara echivoc, ca isi asuma respectarea prevederilor caietului de sarcini, document al prezentului contract, aferenta activitatii supuse subcontractarii.

(4) Contractele prevazute la alin. (2) si declaratiile mentionate la alin. (3) vor fi prezentate de Prestator cu cel putin 15 zile inainte de momentul inceperii executarii lucrarilor/prestarii serviciilor de catre noii subcontractanti.


21.9. - (1) In situatiile prevazute la art. 21.8. alin. (1), noii subcontractanti au obligaţia de a transmite certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în contractul de achiziţie publică. 

(2) Situatia prevazuta la art. 21.8. alin. (1) lit. a) nu reprezinta modificare substantiala, asa cum aceasta este definita la art. 221 din Legea nr. 98/2016 privind achizitiile publice. 

(3) In situatia prevazuta la art. 21.8. alin. (1) lit. a), valoarea aferentă activităţilor subcontractate va fi cel mult egală cu valoarea declarată în cadrul ofertei ca fiind subcontractată, la care se poate adăuga numai ajustarea preţurilor existente în contract, daca ajustarea se acorda. 

(4) In situatia prevazuta la art. 21.8. alin. (1) lit. a), obiectul noului contract de subcontractare nu trebuie să modifice obiectul contractului de subcontractare anterior. 

(5) Obiectul şi valoarea noului contract de subcontractare nu vor conţine lucrările executate/serviciile prestate de către subcontractantul iniţial şi nici valoarea aferentă acestora.


21.10. - (1) In situatia prevazuta la art. 21.8. alin. (1) lit. b), Prestatorul are dreptul de a implica noi subcontractanţi pe durata executării contractului, cu condiţia ca nominalizarea acestora să nu reprezinte o modificare substanţială a contractului de achiziţie publică în condiţiile art. 221 din Legea nr. 98/2016 privind achizitiile publice. 
(2) Situatia prevazuta la art. 21.8 alin. (1) lit. b) nu reprezinta o modificare substantiala aşa cum este aceasta definită la art. 221 din Legea nr. 98/2016 privind achizitiile publice, dacă se îndeplinesc următoarele condiţii cumulative:


a) introducerea unui nou subcontractant nu are impact asupra îndeplinirii criteriilor de calificare/selecţie sau în privinţa aplicării criteriului de atribuire raportat la momentul evaluării ofertelor;


b) introducerea unui nou subcontractant nu modifică preţul contractului dintre autoritatea contractantă şi contractant;


c) introducerea unui nou subcontractant este strict necesară pentru îndeplinirea contractului de achiziţie publică;


d) prin introducerea unui nou subcontractant nu este schimbat caracterul general al obiectului contractului de achiziţie publică, fapt ce presupune că scopul contractului, precum şi indicatorii principali ce caracterizează rezultatul respectivului contract rămân nemodificaţi. 

21.11. - În situaţia prevăzută la art. 21.8. alin. (1) lit. c), în cazul în care un contract de subcontractare este denunţat unilateral/reziliat de către una din părţi, Prestatorul are obligaţia de a prelua partea/părţile din contract aferente activităţii subcontractate sau de a înlocui acest subcontractant cu un nou subcontractant în condiţiile art. 21.8. alin. (1) lit. a). 
21.12. - (1) Prestatorul are obligaţia de a notifica Achizitorului, pe durata contractului de achiziţie publică, orice modificări ale informaţiilor referitoare la numele, datele de contact si reprezentantii legali ai subcontractantilor sai implicati in executarea contractului de achizitie publica. 
(2) Prestatorul are dreptul de a implica noi subcontractanţi, pe durata executării contractului de achiziţie publică, cu condiţia ca nominalizarea acestora să nu reprezinte o modificare substanţială a contractului de achiziţie publică, în condiţiile art. 221 din Legea nr. 98/2016 privind achizitiile publice.
(3) În situaţia prevăzută la alin. (1), Prestatorul va transmite Achizitorului informaţiile referitoare la numele, datele de contact si reprezentantii legali ai subcontractantilor sai implicati in executarea contractului de achizitie publica, prevăzute la art. 219 alin. (1) din Legea nr. 98/2016 privind achizitiile publice, şi va obţine acordul Achizitorului privind eventualii noi subcontractanţi implicaţi ulterior în executarea contractului.

(4) Atunci când înlocuirea sau introducerea unor noi subcontractanţi are loc după atribuirea contractului, aceştia transmit certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţii lor de implicare în contractul care urmează să fie îndeplinit. 

21.13. -  In scopul unei informari complete, Achizitorul are dreptul, conform art. 220 din Legea nr. 98/2016 privind achizitiile publice, de a extinde aplicarea obligatiilor prevazute la art. 219 din Legea nr. 98/2016 privind achizitiile publice, respectiv ale art. 21.12. din prezentul contract, si la:


a) furnizorii implicati in contractul de servicii. 

b) subcontractanţii subcontractanţilor Prestatorului sau subcontractanţii aflaţi pe niveluri subsecvente ale lanţului de subcontractare. 
· Terti (daca este cazul)

21.14. - (1) In cazul in care Prestatorul intampina dificultati sau este in imposibilitatea derularii contractului de servicii pentru partea de contract pentru care a primit sustinere din partea tertului sustinator ................................, acesta are obligatia de a notifica Achizitorul, in scris, in termen de 15 zile de la data la care constata acest fapt.

(2) In cazul in care Prestatorul nu notifica Achizitorul cu privire la faptul ca intampina dificultati sau se afla in imposibilitatea derularii prezentului contract, Achizitorul are dreptul de a stabili daca Prestatorul intampina dificultati sau se afla in imposibilitatea derularii contractului pentru partea de contract pentru care a primit sustinere din partea tertului. 

(3) Achizitorul are dreptul de a notifica tertul sustinator cu privire la faptul ca Prestatorul intampina dificultati sau este in imposibilitatea derularii contractului pentru partea de contract pentru care a primit sustinere din partea tertului sustinator ..................... si ca tertul este chemat sa duca la indeplinire contractul sau acea parte a contractului ce face obiectul Angajamentului ferm de sustinere.

(4) In cazul in care Prestatorul intampina dificultati sau este in imposibilitatea derularii contractului pentru partea de contract pentru care a primit sustinere din partea tertului sustinator ................................, tertul sustinator se obliga sa asigure indeplinirea completa si reglementara a obligatiilor contractuale prin implicarea sa directa pentru acea parte a contractului pentru care Prestatorul a primit sustinere din partea tertului sustinator. In acest sens, Achizitorul, tertul sustinator ................................ si/sau Prestatorul, pot incheia un Act Aditional la prezentul contract sau o intelegere scrisa prin care acestea convin, fara a fi limitative, urmatoarele:


- tertul sustinator .................................. va duce la indeplinire contractul de servicii  sau acea parte a contractului ce face obiectul Angajamentului ferm de sustinere si


- prevederile contractului incheiat intre Prestator si Achizitor vor deveni aplicabile tertului sustinator.

(5) Tertul sustinator are obligatia de a se mobiliza in termen de 20 de zile de la data semnarii Actului Aditional la contractul de servicii sau al intelegerii scrise in forma autentica si de a prelua si a duce la indeplinire contractul sau acea parte a contractului ce face obiectul Angajamentului ferm de sustinere.Astfel prevederile Articolului 19 Masuri privind securitatea si sanatatea in munca. Masuri privind apararea impotriva incendiilor, si ale Articolului 15 Garantia de Buna Executie a contractului devin aplicabile si Tertului sustinator 


21.15. - Achizitorul va urmari orice pretentie la daune pe care Prestator ar putea sa o aiba impotriva tertului sustinator pentru nerespectarea obligatiilor asumate prin angajamentul ferm de sustinere. Tertul sustinator raspunde pentru prejudiciile cauzate Achizitorului ca urmare a nerespectarii obligatiilor prevazute in angajamentul ferm de sustinere, acesta din urma avand posibilitatea de actiune directa impotriva tertului sustinator.


In cazul in care Prestatorul se afla in imposibilitatea derularii contractului si Achizitorul solicita tertului sustinator indeplinirea obligatiilor contractuale asumate de catre Prestator, iar tertul sustinator nu si le indeplineste, atunci orice pretentie la daune pe care Prestatorul o va avea impotriva tertului sustinator pentru nerespectarea obligatiilor asumate prin angajamentul ferm de sustinere va fi cesionata de catre Prestator catre Achizitor cu titlu de garantie.


21.16. - În cazul în care Prestatorul a demonstrat îndeplinirea criteriilor referitoare la situaţia economică şi financiară invocând susţinerea unui/unor terţ/terţi, Achizitorul solicită ca Prestatorul şi terţul/terţii susţinător/susţinători să răspundă în mod solidar pentru executarea contractului de achiziţie publică. Răspunderea solidară a terţului/terţilor susţinător/ susţinători se va angaja sub condiţia neîndeplinirii de către acesta/aceştia a obligaţiilor de susţinere asumate prin angajament. - 


21.17. - (1) În cazul în care Prestatorul întâmpină dificultăţi pe parcursul indeplinirii prezentului contract, iar susţinerea acordată de unul sau mai mulţi terţi vizează îndeplinirea criteriilor referitoare la situaţia economică şi financiară şi/sau capacitatea tehnică şi profesională, Achizitorul va solicita Prestatorului ca prin actul încheiat cu terţul/terţii susţinător(i) să garanteze materializarea aspectelor ce fac obiectul respectivului angajament ferm.

(2) Achizitorul are dreptul de a urmări orice pretenţie la daune pe care Prestatorul ar putea să o aibă împotriva terţului/terţilor susţinător/susţinători pentru nerespectarea obligaţiilor asumate prin angajamentul ferm, cum ar fi, dar fără a se limita la, printr-o cesiune a drepturilor Prestatorului către Achizitor, cu titlu de garanţie. 

22.  Solutionarea litigiilor

22.1. - Achizitorul si Prestatorul vor depune toate eforturile pentru a rezolva pe cale amiabila, prin tratative directe, orice neintelegere sau disputa care se poate ivi intre ei in cadrul sau in legatura cu indeplinirea contractului.

22.2. - (1) Procesele şi cererile privind acordarea despăgubirilor pentru repararea prejudiciilor cauzate în cadrul procedurii de atribuire, precum şi cele privind executarea, anularea, nulitatea, rezoluţiunea, rezilierea sau denunţarea unilaterală a contractelor se soluţionează în primă instanţă, de urgenţă şi cu precădere, de către secţia de contencios administrativ şi fiscal a tribunalului în circumscripţia căruia se află sediul Achizitorului sau în circumscripţia căruia are sediul social/domiciliul reclamantul, prin completuri specializate în achiziţii publice.
(2) Litigiile şi cererile care decurg din executarea contractelor administrative şi cele care decurg din rezilierea, rezoluţiunea, denunţarea unilaterală sau încetarea anticipată a contractelor de achiziţie publică din motive independente de achizitor se soluţionează în primă instanţă, de urgenţă şi cu precădere, de către secţia de contencios administrativ si fiscal a tribunalului în circumscripţia căruia se află sediul Achizitorului sau în circumscripţia în care îşi are sediul social/domiciliul reclamantul.
(3) Actiunile prevazute la alin. (1) si alin. (2) se pot introduce si la instantele de la locul incheierii contractului, daca in acest loc functioneaza o unitate care apartine Achizitorului.

22.3. - Pe perioada solutionarii divergentelor, Prestatorul este obligat sa continue prestarea serviciilor astfel cum au fost stabilite prin prezentul contract. In situatia nerespectarii prezentei obligatii, Achizitorul este indreptatit sa solicite Prestatorului despagubiri in suma echivalenta cu 5% din pretul contractului, calculate in lei/zi de neexecutare a obligatiilor contractuale, aceste sume urmand a fi retinute din Garantia de Buna Executie.

23.  Limba care guverneaza contractul 

23.1. - Limba care guverneaza contractul este limba romana.

24.  Comunicari 

24.1. - (1) Orice comunicare dintre parti, referitoare la indeplinirea prezentului contract, trebuie sa fie transmisa in scris.

(2) Orice document scris trebuie inregistrat atat in momentul transmiterii, cat si in momentul primirii.

24.2. - Comunicarile intre parti se pot face si prin telefon, fax sau e-mail, cu conditia confirmarii in scris a primirii comunicarii.

25. Legea aplicabila contractului

25.1. - Contractul va fi interpretat conform legilor din Romania.

26. Raportul procedurii
Având în vedere faptul că potrivit Raportului procedurii de atribuire nr. ..............  :
a) Prestatorul a fost desemnat ofertant câştigător în baza aplicării criteriului de atribuire prevăzut în Documentatia de atribuire: oferta cea mai avantajoasă din punct de vedere economic - cel mai bun raport calitate - pret (....% propunere financiară şi ....% propunere tehnică) utilizandu-se în acest sens un algoritm de punctare a fiecărui factor de evaluare aşa cum a fost prevăzut în Documentaţia de Atribuire; 

b) Prestatorul a fost desemnat ofertant câştigător în următoarele condiţii: ....................... (se vor completa la semnarea Contractului: factorii de evaluare, punctajele aferente fiecărui factor, obţinute conform Raportului procedurii de atribuire nr. ........., Anexa/Anexele .............. la Contract, în care sunt incluse elementele care au stat la baza obţinerii punctajelor);
Pentru a nu altera rezultatul procedurii de atribuire aferente prezentului contract, eventuala modificare a elementelor mai sus menţionate pe parcursul derulării contractului nu va conduce la obţinerea unui punctaj inferior celui precizat în contract şi în Raportul procedurii de atribuire.  

27. Dispozitii finale. Confidentialitatea datelor. 
· Dispozitii finale

27.1. - Semnand acest contract, partile isi asuma fiecare riscul de eroare cu privire la intelegerea oricarei prevederi din contract.
27.2. – (1) Prin semnarea contractului, Partile confirma faptul ca acesta reflecta in mod deplin intreaga vointa a acestora cu privire la obiectul contractului, prevaleaza fata de orice intelegeri, inscrisuri sau negocieri care au avut loc intre parti inainte de semnarea acestuia, precum si faptul ca nu exista niciun fel de elemente secundare legate de contract si intelegerea dintre Parti care sa nu fi fost reflectate in contract.

(2) Clauzele prezentului contract, inclusiv clauzele standard sunt cunoscute si intelese de partile contractante si sunt acceptate, in mod expres.
27.3. - Daca una sau o parte din prevederile prezentului contract este sau devine nelegala, fara valoare sau neaplicabila, aceasta nu va afecta celelalte prevederi, care vor ramane valabile si aplicabile in masura maxima permisa de lege. Clauzele nule sunt inlocuite cu dispozitiile legale aplicabile.
27.4. - Partile cunosc si garanteaza in virtutea prevederilor Legii nr. 72/2013 privind masurile pentru combaterea intarzierii in executarea obligatiilor de plata a unor sume de bani rezultand din contracte incheiate intre profesionisti si intre acestia si autoritati contractante, in special ale art. 12-15 din lege, si ale Ordonantei nr. 13/2011 privind dobanda legala remuneratorie si penalizatoare pentru obligatii banesti, precum si pentru reglementarea unor masuri financiar-fiscale in domeniul bancar, ca relatiile contractuale dintre parti se desfasoara pe principii de buna credinta si cu respectarea acestor dispozitii legale, intelegand ca nicio clauza a contractului nu este abuziva prin prisma dispozitiilor legale enuntate.

· Confidentialitatea datelor

           27.5. - Exceptand situatia in care prezentul contract de servicii face obiectul unei analize, unor verificari sau unui control desfasurate de catre organele abilitate ale statului,

· Prestatorul nu va face declaratii publice in legatura cu contractul sau cu serviciile prestate in cadrul acestuia fara aprobarea prealabila si exprimata in scris a Achizitorului. Totodata nu se va angaja in niciun fel de activitate care vine in conflict cu obligatiile asumate prin prezentul contract, fata de Achizitor. Prestatorul nu are dreptul de a angaja Achizitorul in orice fel fara consimtamantul scris al acestuia, obtinut in prealabil, si are obligatia de a aduce acest lucru la cunostinta tertilor ori de cate ori este cazul.

· Prestatorul va trata toate documentele si informatiile primite in legatura cu prezentul contract, ca avand caracter confidential si, cu exceptia cazului in care acest lucru este necesar pentru indeplinirea obiectului contractului, nu va publica sau dezvalui orice aspecte ale contractului si nu va divulga orice informatie obtinuta de la Achizitor fara acordul prealabil si exprimat in scris, al acestuia. De asemenea, nu va utiliza aceste informatii si nu va face referiri la acestea in prestarea unor servicii pentru altii. In cazul in care exista divergente de opinie intre Prestator si Achizitor cu privire la necesitatea publicarii/dezvaluirii anumitor informatii in scopul derularii contractului, decizia Achizitorului in aceste situatii este finala.                 
· Prestatorul (personalul sau subcontractantii acestuia) se obliga sa mentina secretul profesional pe intreaga durata de derulare a acestui contract, precum si dupa incetarea acestuia. In acest sens, cu exceptia cazului in care Achizitorul isi exprima acordul in scris, atat Prestatorul cat si personalul sau subcontractantii acestuia nu vor comunica oricarei terte parti nicio informatie confidentiala obtinuta sau relevata pe durata contractului si nu vor face publice nicio informatie sau recomandare formulata in indeplinirea obiectului contractului.

 27.6. - Toate documentele rezultate din indeplinirea obiectului prezentului contract sau necesare indeplinirii acestuia vor fi proprietatea Achizitorului.

27.7. - Toate serviciile prestate in baza prezentului contract se vor presta sub incidenta clauzelor de confidentialitate.

27.8. - Prestatorul are obligatia de a asigura confidentialitatea datelor si de a impiedica diseminarea acestora la terti, atat in timpul, cat si dupa incheierea prezentului contract.

27.9. - Prestatorul are obligatia respectarii prevederilor art. 27 privind confidentialitatea, in situatia nerespectarii acestor obligatii, acesta urmand a plati Achizitorului despagubiri in cuantum de 5% din pretul contractului.

· Dreptul de proprietate intelectuala

27.10. - Toate documentele realizate în timpul derulării prezentului contract compilate ori elaborate de către Prestator sau de către personalul său salariat ori contractat în executarea contractului de servicii vor deveni proprietatea exclusivă a Achizitorului după plata serviciilor prestate de Prestator pentru elaborarea respectivelor documente. După încetarea contractului de servicii, Prestatorul va remite toate aceste documente și date Achizitorului. Prestatorul nu va utiliza documente și date ale proiectului/ Contractului în scopuri care nu au legătură cu contractul de servicii, fără acordul scris prealabil al Achizitorului.

27.11. - Prestatorul nu va publica articole referitoare la serviciile prestate, nu va face referire la aceste servicii în cursul prestării altor servicii pentru terți și nu va divulga nicio informație furnizată de Achizitor, fără acordul scris prealabil al acestuia.

27.12. - Orice rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea contractului de servicii vor fi proprietatea exclusivă a Achizitorului, care le va putea utiliza, publica, cesiona ori transfera așa cum va considera de cuviință, fără limitare geografică ori de altă natură.

Prezentul contract de servicii a fost incheiat  in data de ____________, in 3 (trei) exemplare originale, din care 2 (doua) exemplare pentru Achizitor si 1 (un) exemplar pentru Prestator. 
	Pentru ACHIZITOR
	Pentru PRESTATOR

